open-index/open-wikipedia-markdown huggingface dataset:
ప్రతాప్‌సింగ్ రాణే

**ప్రతాప్‌సింగ్ రాణే** గోవా రాష్ట్రానికి చెందిన రాజకీయ నాయకుడు. ఆయన 1987 నుండి 2007 వరకు ఏడు పర్యాయాలు ఎమ్మెల్యేగా గెలిచి, ఐదు సార్లు వివిధ సందర్భాల్లో గోవా ముఖ్యమంత్రిగా పని చేశాడు. ఆయన గోవా శాసనసభకు ఎమ్మెల్యేగా 50 ఏండ్లు పూర్తి చేసుకున్న సందర్బంగా ఆయనకు 2022లో గోవా ప్రభుత్వం జీవితకాల కేబినెట్ హోదా ప్రకటించింది.
## రాజకీయ జీవితం
ప్రతాప్ సింగ్ రాణే మహారాష్ట్రవాది గోమంతక్ పార్టీ ద్వారా రాజకీయాల్లోకి వచ్చి 1972లో సత్తరి అసెంబ్లీ నియోజకవర్గం నుండి ఎమ్మెల్యేగా పోటీ చేసి తొలిసారి ఎమ్మెల్యేగా గెలిచి తరువాత కాంగ్రెస్ పార్టీలో చేరి 1977, 1980, 1984 ఎన్నికల్లో కాంగ్రెస్ పార్టీ నుండి ఎమ్మెల్యేగా వరుసగా ఎమ్మెల్యేగా గెలిచాడు. నియోజకవర్గాల పునర్విభజనలో భాగంగా నూతనంగా ఏర్పడ్డా పోరియం అసెంబ్లీ నియోజకవర్గం నుండి 1989 నుండి 2017 వరకు వరుసగా ఏడుసార్లు ఎమ్మెల్యేగా ఎన్నికై 1980 - 2007 మధ్య ఆరుసార్లు (16 సంవత్సరాలు) ముఖ్యమంత్రిగా, 2007- 2012 మధ్య అసెంబ్లీ స్పీకర్‌గా వివిధ హోదాల్లో పని చేశాడు.

ప్రతాప్ సింగ్ రాణే గోవా రాష్ట్రానికి విశేష సేవలందించిన ఆయనకు జీవితకాలం కేబినెట్ హోదా ఇవ్వాలని జనవరి 2022లో ప్రభుత్వం నిర్ణయించింది. ఎమ్మెల్యేగా 50 ఏళ్లు పూర్తి చేసుకున్న మాజీ ముఖ్యమంత్రులు, మాజీ స్పీకర్లకు అలాంటి హోదా ఇవ్వాలని రాష్ట్ర మంత్రివర్గం తీర్మానం చేయడంతో ఆయనకు జీవితకాల కేబినెట్ హోదా దక్కింది.

## మూలాలు

వర్గం:గోవా వ్యక్తులు
వర్గం:గోవా ముఖ్యమంత్రులు
వర్గం:గోవా శాసనసభ స్పీకర్లు
గోవా ముఖ్యమంత్రుల జాబితా

**గోవా ముఖ్యమంత్రి** భారతదేశం లోని గోవా రాష్ట్రానికి ప్రభుత్వాధినేత. భారత రాజ్యాంగం ప్రకారం, గవర్నర్ ఒక రాష్ట్ర న్యాయాధికారి, కానీ వాస్తవ కార్యనిర్వాహక అధికారం ముఖ్యమంత్రిపై ఉంటుంది. గోవా శాసనసభకు ఎన్నికలు జరిగిన తరువాత, రాష్ట్ర గవర్నర్ సాధారణంగా అత్యధిక స్థానాల పొందిన పార్టీని (లేదా సంకీర్ణాన్ని) ప్రభుత్వాన్ని ఏర్పాటు చేయడానికి ఆహ్వానిస్తారు. శాసనసభకు సమష్టిగా బాధ్యత వహించే మంత్రుల మండలిని, ముఖ్యమంత్రిని గవర్నరు నియమిస్తాడు. అతనికి అసెంబ్లీలో విశ్వాసం ఉన్నందున, ముఖ్యమంత్రి పదవీకాలం ఐదేళ్లు ఉంటుంది. ఎటువంట్ కాల పరిమితులకు లోబడి ఉండదు.

## చరిత్ర
గోవా విలీనం తర్వాత, పూర్వపు పోర్చుగీస్ కాలనీ గోవా, డామన్, డయ్యూ కేంద్రపాలిత ప్రాంతంలో భాగమైంది. 1987లో గోవా పూర్తి రాష్ట్ర హోదాను సాధించగా, డామన్ డయ్యూ ప్రత్యేక కేంద్రపాలిత ప్రాంతంగా అవతరించింది. 1963 నుండి, పదమూడు మంది గోవా, డామన్, డయ్యూ కేంద్రపాలిత ప్రాంతం, గోవా రాష్ట్రానికి ముఖ్యమంత్రులు పనిచేశారు. మొదటిది మహారాష్ట్రవాది గోమంతక్ పార్టీకి చెందిన దయానంద్ బందోద్కర్, అతని కుమార్తె శశికళ కకోద్కర్, గోవా ఏకైక మహిళా ముఖ్యమంత్రి. భారత జాతీయ కాంగ్రెస్‌కు చెందిన ప్రతాప్‌సింగ్ రాణే, వీరి హయాంలో గోవా రాష్ట్ర హోదాను సాధించారు, నాలుగు పర్యాయాలు నిరంతరాయంగా 15 సంవత్సరాలకు పైగా సుదీర్ఘకాలం పనిచేసిన ముఖ్యమంత్రి

## ప్రస్తుత ముఖ్యమంత్రి
2019 మార్చి 17న మనోహర్ పారికర్ మరణం తర్వాత 2019 మార్చి 19న ప్రమాణ స్వీకారం చేసిన భారతీయ జనతా పార్టీకి చెందిన ప్రమోద్ సావంత్ ప్రస్తుత బాధ్యతలు నిర్వర్తిస్తున్నారు.

## ముఖ్యమంత్రుల జాబితా
**గోవా రాష్ట్రం ముఖ్యమంత్రులుగా పనిచేసినవారి వివరాలు ఇందులో ఉంటాయి.**

## మూలాలు

వర్గం:గోవా ముఖ్యమంత్రులు
వర్గం:గోవాకు సంబంధించిన జాబితాలు
వర్గం:భారతదేశ రాష్ట్రాల ముఖ్యమంత్రులు
దిగంగనా సూర్యవంశీ

**దిగంగనా సూర్యవంశీ** (జననం 1997 అక్టోబరు 15) ఒక భారతీయ టెలివిజన్ నటి, గాయని, రచయిత. హిందీ టీవీ సీరియల్స్‌‌‌‌ చేస్తూ బాలీవుడ్​లోకి ఎంట్రీ ఇచ్చింది. ఫ్రైడే (2018), జిలేబీ, రంగీలా రాజా వంటి చిత్రాల్లో నటించాక హిప్పీ (2019) చిత్రంతో టాలీవుడ్‌‌‌‌లో అడుగు పెట్టింది. వలయం, సీటీమార్, క్రేజీ ఫెలో చిత్రాల్లోనూ యాక్ట్ చేసింది. ప్రస్తుతం సందీప్‌‌‌‌ కిషన్‌‌‌‌, ఆది సాయికుమార్ లతో మూవీలు చేస్తోంది. తమిళ సినిమా ధనుస్సు రాసి నేయర్‌గాలే (2019)లో ప్రారంభమైంది. స్టార్‌ప్లస్ టీవీ సిరీస్ ఏక్ వీర్ కి అర్దాస్...వీరాలో ఆమె 'వీరా' పాత్రలో అద్భుతంగా నటించింది. ఆమె 2015లో రియాల్టీ షో బిగ్ బాస్ 9లో కూడా ఉంది.

## బాల్యం, విద్యాభ్యాసం
నీరజ్ సూర్యవంశీ, సరిత సూర్యవంశీ దంపతులకు దిగంగనా సూర్యవంశీ ఒకేఒక సంతానం. ఆమె మిథిబాయి కాలేజీలో తన 12వ బోర్డ్‌ పరీక్షలను పూర్తి చేసింది, అక్కడ ఆమె ఏక్ వీర్ కి అర్దాస్...వీరా షూటింగ్ సమయంలో పరీక్షలకు హాజరైంది. ఆమె ముంబైలోని నర్సీ మోంజీ కాలేజీలో ఎంబీఏ చదువుతోంది.

## కెరీర్
తన ఏడు సంవత్సరాల వయస్సులో చైల్డ్ ఆర్టిస్ట్‌గా తన కెరీర్‌ను ప్రారంభించింది. 2002లో క్యా హద్సా క్యా హకీకత్ అనే టీవీ సిరీస్‌తో అరంగేట్రం చేసింది. ఆమె 14 సంవత్సరాల వయస్సులో "ఐయామ్ మిస్సింగ్ యు" అనే పాటను వ్రాసి, కంపోజ్ చేసి, పాడింది. ఇది ఆమె అమ్మమ్మకు అంకితం చేయబడింది. శకుంతల (2009), కృష్ణ అర్జున్, రుక్ జానా నహిన్ (2011–12) వంటి షోలలో దిగంగనా సూర్యవంశీ సహాయక పాత్రలు పోషించింది. స్టార్‌ప్లస్ సోప్ ఒపెరా ఏక్ వీర్ కి అర్దాస్...వీరా (2012–15)లో ఆమె టైటిల్ రోల్ పోషించి చక్కటి గుర్తిపుపొందిది. 2015లో 17 ఏళ్ల వయసులో బిగ్ బాస్ రియాల్టీ షోలో పాల్గొన్న అతి పిన్న వయస్కురాలుగా నిలిచింది. ఆమె ఇండియన్ స్పోర్ట్స్ రియాలిటీ టెలివిజన్ షో బాక్స్ క్రికెట్ లీగ్ సీజన్ Iలో పాల్గొని, ముంబై వారియర్స్ కోసం ఆడింది. సీజన్ II ముంబై టైగర్స్ తరపున కూడా ఆడింది.

దిగంగనా సూర్యవంశీ ఫ్రైడే, జలేబి అనే రెండు చిత్రాలతో బాలీవుడ్‌లోకి అడుగుపెట్టింది. ఈ రెండు చిత్రాలు 2018 అక్టోబరు 12న విడుదలయ్యాయి. 2019 జనవరి 18న విడుదలైన రంగీలా రాజా చిత్రంలో గోవిందతో ఆమె ప్రధాన పాత్రలో నటించింది.

కృష్ణన్ కె.టి నాగరాజన్ దర్శకత్వం వహించిన తెలుగు చిత్రం హిప్పీలో ఆమె ప్రధాన పాత్రలో నటించింది. ఆమె పరిచయ సన్నివేశం నుండి క్లైమాక్స్ వరకు, ఆమె బాడీ లాంగ్వేజ్, పాత్రకు చక్కని రివ్వ్యూలు వచ్చాయి.

#### సినిమాలు

#### టెలివిజన్

#### సంగీత వీడియోలు

## మూలాలు

వర్గం:భారత టెలివిజన్ నటీమణులు
వర్గం:ఇండియన్ సోప్ ఒపెరా నటీమణులు
వర్గం:21వ శతాబ్దపు భారతీయ నటీమణులు
వర్గం:భారతీయ మహిళా నేపథ్య గాయకులు
వర్గం:హిందీ టెలివిజన్ నటీమణులు
వర్గం:బిగ్ బాస్ (హిందీ టీవీ సిరీస్) పోటీదారులు
వర్గం:21వ శతాబ్దపు భారతీయ మహిళా గాయకులు
వర్గం:1997 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:భారతదేశం ఆంగ్ల భాషా రచయితలు
వర్గం:21వ శతాబ్దపు భారతీయ రచయిత్రులు
వర్గం:మహారాష్ట్ర రచయిత్రులు
రామంతాపూర్ ఖల్సా

**రామంతపూర్**, తెలంగాణ రాష్ట్రం, మేడ్చల్ జిల్లాలోని ఉప్పల్ మండలంలో హైదరాబాదు నగరానికి తూర్పువైపున ఉంది. ఉప్పల్ నుండి కాచిగూడకు వెళ్ళే రహదారిలో ఉప్పల్, అంబర్‌పేట్ మధ్యనున్న ఈ ప్రాంతం1920ల ప్రారంభం నుండి బాగా అభివృద్ధి చెందింది. కొత్త నివాస భవనాల నిర్మాణం పెరగడంతో జనాభా కూడా పెరిగింది. ఇదిగ్రేటర్ హైదరాబాద్ మున్సిపల్ కార్పోరేషన్ పరిధిలోని 9వ వార్డులో ఉంది.

## సంస్థలు
ఈ ప్రాంతంలోని సంస్థలలో సిఎఫ్ఎస్ఎల్ హైదరాబాద్, సెంట్రల్ డిటెక్టివ్ ట్రైనింగ్ స్కూల్, ప్రభుత్వ హోమియోపతి కళాశాల, ప్రభుత్వ పాలిటెక్నిక్ కళాశాలలు ఉన్నాయి. అరోరా పిజి కళాశాల ప్రధాన క్యాంపస్ కు ఇక్కడే ఉంది. డిడి యాదగిరి టివి స్టూడియో కూడా రామంతపూర్‌ ప్రాంతంలోనే ఉంది.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో రామంతపూర్ మీదుగా బస్సులు నడుపబడుతున్నాయి. ఉప్పల్ రింగ్ రోడ్డు, రాజీవ్ గాంధీ అంతర్జాతీయ క్రికెట్ స్టేడియంల వద్ద మెట్రో రైలు స్టేషన్లు ఉన్నాయి.

## అభివృద్ధి పనులు
రామంతపూర్‌లో రూ.2.2 కోట్ల వ్యయంతో నిర్మిస్తున్న ఎస్‌టీపీ పనులకు 2022 మార్చి 11న తెలంగాణ రాష్ట్ర ఐటి, పురపాలక శాఖామంత్రి కేటీఆర్ శంకుస్థాపన చేశాడు. ఈ కార్యక్రమంలో కార్మిక శాఖామంత్రి చామకూర మల్లారెడ్డి, ఉప్పల్ ఎమ్మెల్యే బేతి సుభాశ్ రెడ్డి, హైదరాబాదు నగర మేయర్ గద్వాల విజయలక్ష్మి, డిప్యూటీ మేయర్ మోతే శ్రీలత శోభన్ రెడ్డి, ఇత ప్రజాప్రతినిధులు, అధికారులు పాల్గొన్నారు.

## మూలాలు

## వెలుపలి లంకెలు

వర్గం:హైదరాబాదులోని ప్రాంతాలు
దిగంబర్ కామత్

**దిగంబర్ వసంత్ కామత్** గోవా రాష్ట్రానికి చెందిన రాజకీయ నాయకుడు. ఆయన గోవా 11వ ముఖ్యమంత్రిగా భాద్యతలు నిర్వహించాడు. దిగంబర్ కామత్ 2006లో స్విమ్మింగ్ ఫెడరేషన్  అఫ్  ఇండియా అధ్యక్షుడిగా ఎన్నికయ్యాడు.
## రాజకీయ జీవితం
దిగంబర్ వసంతరావు కామత్ కాంగ్రెస్ పార్టీ ద్వారా రాజకీయాల్లోకి వచ్చి, 1994లో భారతీయ జనతా పార్టీలో చేరి 1994లో జరిగిన అసెంబ్లీ ఎన్నికల్లో పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన మార్గోవా నియోజకవర్గం నుండి వరుసగా మూడుసార్లు బీజేపీ ఎమ్మెల్యేగా గెలిచి 2005లో నిర్వహించిన మార్గోవో నియోజకవర్గ ఓటర్ల రిఫరెండంలో ఓటర్ల మద్దతు ప్రకారం తిరిగి కాంగ్రెస్ పార్టీలో చేరాడు. ఆయన 2005లో జరిగిన అసెంబ్లీ ఎన్నికల్లో పోటీ చేసి గెలిచి 2007 జూన్ 8న గోవా 11వ ముఖ్యమంత్రిగా భాద్యతలు చేపట్టి 2012 మార్చి 9 వరకు ముఖ్యమంత్రిగా పని చేశాడు.

దిగంబర్ కామత్ 2019లో అసెంబ్లీకి ఎమ్మెల్యేగా ఎన్నికై వ 17 జూలై 2019న గోవా శాసనసభ ప్రతిపక్ష నాయకుడిగా ఏకగ్రీవంగా ఎన్నికయ్యాడు. ఆయన 2022 గోవా శాసనసభ ఎన్నికల్లో కాంగ్రెస్ పార్టీ తరపున పోటీ చేసి ఎమ్మెల్యేగా గెలిచాడు.

## మూలాలు

వర్గం:1954 జననాలు
వర్గం:గోవా ముఖ్యమంత్రులు
వర్గం:గోవా వ్యక్తులు
2002 తూర్పు మధ్యధరా ఘటన

**2002 తూర్పు మధ్యధరా సంఘటన** 2002 జూన్ 6 న 34°N 21°E ( లిబియా, క్రీట్ ల మధ్య) మధ్యధరా సముద్రం మీద ఎగువ వాతావరణంలో చాలా శక్తితో జరిగిన పేలుడు. ఈ పేలుడు, ఒక చిన్న అణు బాంబు వంటి శక్తితో కూడుకుని ఉంది. గుర్తించబడని చిన్న గ్రహశకలం భూమిని సమీపిస్తున్నప్పుడు ఈ పేలుడు జరిగింది. సముద్రం మీద పేలడంతో ఉల్క విచ్ఛిన్నమై పోయింది. ఉల్క శకలాలేవీ దొరకలేదు.

ఈ సంఘటన 2001-2002 భారతదేశం-పాకిస్తాన్ ప్రతిష్టంభన సమయంలో జరిగింది. ఈ పేలుడు పాకిస్తాన్కు గాని, భారతదేశానికి గానీ దగ్గరలో జరిగి ఉంటే, అది ఆ రెండు దేశాల మధ్య అణుయుద్ధానికి దారితీసే అవకాశం ఉండేదని అమెరికా వైమానిక దళానికి చెందిన జనరల్ సైమన్ వోర్డెన్ ఆందోళన వ్యక్తం చేశాడు.

## ఇవి కూడా చూడండి

* తాకిడి ఘటన
* భూమికి సమీపంలో ఉన్న వస్తువు
* సంభావ్య ప్రమాదకర గ్రహశకలం
* వేల సంఘటన

## మూలాలు

వర్గం:అంతరిక్ష వస్తువులు భూమిని తాకిన ఘటనలు
ప్రస్తుత భారత ప్రతిపక్ష నాయకుల జాబితా

భారతదేశ లోకసభ, రాజ్యసభలలో అధికారిక ప్రతిపక్షంలో లోక్‌సభ ప్రతిపక్ష నాయకుడు, రాజ్యసభ ప్రతిపక్ష నాయకుడు, అలాగే భారత రాష్ట్రాలు కేంద్రపాలిత ప్రాంతాల శాసనసభలు, శాసనమండలిలలో ప్రస్తుత ప్రతిపక్ష నాయకులు వివరాలు ఈ కథనంలో వివరించబడ్డాయి.

## భారత పార్లమెంటు
ఇది భారత పార్లమెంటులో ప్రస్తుత ప్రతిపక్ష నాయకుల జాబితా:

## రాష్ట్రాలు, కేంద్రపాలిత ప్రాంతాల శాసనసభలు

### రాష్ట్ర శాసనసభలు

ఇది భారత రాష్ట్రాలు, కేంద్రపాలిత ప్రాంతాల శాసనసభలలో ప్రస్తుత ప్రతిపక్ష నాయకుల జాబితా: 

### రాష్ట్ర శాసన మండళ్లు
thumb|భారతదేశంలోని రాష్ట్ర శాసన మండలిలలో ప్రతిపక్ష నాయకుల పార్టీలను మ్యాప్ చూపిస్తుంది.
భారత రాష్ట్రాల శాసన మండలులలో ప్రస్తుత ప్రతిపక్ష నాయకుల జాబితా ఇదిః

## ఇవి కూడా చూడండి

* ప్రస్తుత భారత గవర్నర్ల జాబితా
* ప్రస్తుత భారత ముఖ్యమంత్రుల జాబితా
* ప్రస్తుత భారత ఉప ముఖ్యమంత్రుల జాబితా
* ప్రస్తుత భారత ప్రధాన న్యాయమూర్తుల జాబితా
* ప్రతిపక్ష నాయకుడు (ఇండియా)
* ప్రస్తుత భారత శాసనసభ స్పీకర్‌లు, ఛైర్‌పర్సన్‌ల జాబితా
* ప్రస్తుత భారత పాలక, ప్రతిపక్ష పార్టీల జాబితా
* లోక్సభలో ప్రతిపక్ష నేత
* రాజ్యసభలో ప్రతిపక్ష నేత
* అధికారిక వ్యతిరేకత

## మూలాలు

వర్గం:భారత ప్రతిపక్ష నేతలు
O

వర్గం:తరచూ నవీకరించవలసిన వ్యాసాలు
గుంజన్ సక్సేనా

**గుంజన్ సక్సేనా** (జననం 1975) భారత వైమానిక దళం (IAF) అధికారిణి, మాజీ హెలికాప్టర్ పైలట్. ఈమె 1996లో ఐఎఎఫ్ లో చేరింది. 1999లో వచ్చిన  కార్గిల్ యుద్ధంలో పాల్గొంది.  ఆ యుద్ధంలో కార్గిల్ నుండి క్షతగాత్రులను తరలించడం, రవాణా సామాగ్రి, నిఘాలో సహాయం చేయడం వంటి పనులు చేసింది. 2004 వరకు, ఎనిమిది సంవత్సరాలు పైలట్‌గా పనిచేసింది. అప్పట్లో మహిళలకు శాశ్వత  కమిషన్లు అందుబాటులో లేకపోవడం వలన ఆమె కెరీర్ అక్కడితో ముగిసింది.
*నెట్‌ఫ్లిక్స్‌లో విడుదలైన 2020 బాలీవుడ్ చిత్రం గుంజన్ సక్సేనా ది కార్లిల్ గర్ల్ ఈమె నిజ జీవిత కథ ఆధారంగా నిర్మించారు.
*ఈమె కిరణ్ నిర్వాన్‌తో కలిసి వ్రాసిన పుస్తకం  "ది కార్గిల్ గర్ల్"  పెంగ్విన్ పబ్లిషర్స్ ద్వారా విడుదల అయ్యింది.  2020 లో అత్యధికంగా  అమ్ముడయిన పుస్తకాలలో ఇది ఒకటి.
## వ్యక్తిగత జీవితం
సక్సేనా ఆర్మీ కుటుంబంలో జన్మించింది. ఈమె తండ్రి, లెఫ్టినెంట్ కల్నల్ అనుప్ కుమార్ సక్సేనా, సోదరుడు లెఫ్టినెంట్ కల్నల్ అన్షుమాన్ ఇద్దరూ ఇండియన్ ఆర్మీలో పనిచేశారు. సక్సేనా న్యూ ఢిల్లీలోని హన్స్‌రాజ్ కాలేజ్, యూనివర్సిటీ ఆఫ్ ఢిల్లీ నుండి ఫిజిక్స్‌లో బ్యాచిలర్ ఆఫ్ సైన్స్ చదివింది. సక్సేనా భర్త గౌతమ్ నారాయణ్, వింగ్ కమాండర్, ఇండియన్ ఎయిర్ ఫోర్స్ పైలట్. ఇతను ఐఏఎఫ్ ఎంఐ-17 (IAF Mi-17) హెలికాప్టర్‌కు పైలట్, నారాయణ్, నేషనల్ డిఫెన్స్ అకాడమీలో బోధకుడిగా కూడా పనిచేశాడు. ఈ అకాడమీ ప్రపంచంలోనే మొట్టమొదటి ట్రై-సర్వీస్ అకాడమీ. ఈ దంపతులకు ప్రగ్యా అనే కుమార్తె ఉంది, ఆమె 2004లో జన్మించింది.

## ఇండియన్ ఎయిర్ ఫోర్స్ సర్వీస్
 
1996లో భారత వైమానిక దళం (IAF) లో పైలట్‌లుగా చేరిన ఆరుగురు మహిళల్లో సక్సేనా ఒకరు. ఐఎఎఫ్  కోసం మహిళా ఎయిర్‌ఫోర్స్ ట్రైనీలలో ఈమెది నాల్గవ బ్యాచ్. ఈమె దుండిగల్‌ లోని ఎయిర్ ఫోర్స్ అకాడమీలో పైలట్ ఆఫీసర్ గా శిక్షణ తీసుకుంది.  ఫ్లైట్ లెఫ్టినెంట్‌గా 132 ఫార్వర్డ్ ఏరియా కంట్రోల్ (FAC) లో భాగంగా సక్సేనాకి మొదటి పోస్టింగ్ ఉదంపూర్‌లో ఇచ్చారు. ఫ్లయింగ్ ఆఫీసర్ గా సక్సేనా కార్గిల్ యుద్ధ సమయంలో పనిచేసేటప్పుడు ఈమెకు 24 సంవత్సరాలు. కార్గిల్ యుద్ధంలో, ఆపరేషన్ సఫేద్ సాగర్‌లో భాగంగా, క్షతగాత్రులను తరలించడమే కాకుండా, ద్రాస్, బటాలిక్ ఫార్వర్డ్ ప్రాంతాల్లోని దళాలకు సామాగ్రిని రవాణా చేయడంలో ఈమె సహాయం చేసింది. శత్రు స్థానాలను మ్యాపింగ్ చేయడం వంటి నిఘా పనులు  కూడా చేసింది.

## ఇది కుడా చూడండి
*గుంజన్ సక్సేనా ది కార్లిల్ గర్ల్
*కార్గిల్ యుద్ధం
## మూలాలు

వర్గం:1975 జననాలు
వర్గం:జీవిస్తున్న ప్రజలు
వర్గం:కార్గిల్ యుద్ధానికి చెందిన ప్రజలు
వర్గం:కార్గిల్ యుద్ధం
మహేంద్రన్

**మహేంద్రన్** భారతదేశానికి చెందిన సినిమా నటుడు. ఆయన 1994లో తమిళంలో విడుదలైన ‘నట్టమయి’ సినిమా ద్వారా బాలనటుడిగా సినీరంగంలోకి అడుగు పెట్టి తెలుగు, తమిళం, మలయాళం భాషా చిత్రాల్లో నటించాడు.
## నటించిన సినిమాలు

### బాల నటుడిగా

### నటుడిగా

### టెలివిజన్

## మూలాలు

## బాహ్య లంకెలు
* 

వర్గం:తెలుగు సినిమా నటులు
వర్గం:తమిళ సినిమా నటులు
భావనా ​​కాంత్

భారత దేశ తొలి మహిళా ఫైటర్ పైలట్‌లలో **భావనా ​​కాంత్** ఒకరు. మోహనా సింగ్, అవనీ చతుర్వేదితో పాటు ఈమె కూడా మొదటి ఫైటర్ పైలట్‌గా ప్రకటించబడింది. భావనా, 2016 జూన్లో భారత వైమానిక దళంలో ఫైటర్ స్క్వాడ్రన్‌లో చేరింది. 2016 జూన్ 18న దేశానికి సేవ చేసేందుకు అప్పటి రక్షణ మంత్రి మనోహర్ పారికర్ అధికారికంగా నియమించాడు. ప్రయోగాత్మకంగా మహిళల కోసం భారత వైమానిక దళంలో ఫైటర్ స్ట్రీమ్‌ను ప్రారంభించాలని భారత ప్రభుత్వం నిర్ణయించిన తర్వాత, ఈ కార్యక్రమానికి మొదటిగా ఎంపికైన ముగ్గురు మహిళలలో ఈమె ఒకరు. 2019 మేలో భారతదేశంలో పోరాట కార్యకలాపాలకు అర్హత సాధించిన మొదటి మహిళా ఫైటర్ పైలట్‌గా గుర్తించబడింది. అంతేకాకుండా మిగ్ విమానాలు నడిపిన మొదటిమహిళగా రికార్డ్ సాధించింది. 2019లో భారత ప్రభుత్వ మహిళా, శిశు అభివృద్ధి మంత్రిత్వ శాఖ ద్వారా నారీశక్తి పురస్కారం అందుకుంది.
## వ్యక్తిగత జీవితం
భావనా కాంత్ బీహార్‌లోని దర్భంగాలో జన్మించింది. ఈమె తండ్రి తేజ్ నారాయణ్ కాంత్ ఇండియన్ ఆయిల్ కార్పొరేషన్‌లో ఎలక్ట్రికల్ ఇంజనీర్ గా పనిచేస్తున్నాడు, తల్లి రాధా కాంత్, గృహిణి. ఈమె చిన్నప్పుడు ఖోఖో, బ్యాడ్మింటన్, స్విమ్మింగ్, పెయింటింగ్ వంటి క్రీడలను ఎక్కువగా ఇష్టపడేది,  కానీ ఈమె ఎక్కువగా విమానాలు నడపాలని అనుకునేది.
## చదువు
భావనా, బరౌని రిఫైనరీలోని డిఏవి పబ్లిక్ స్కూల్ నుండి పాఠశాల విద్యను పూర్తి చేసింది. ఈమె 2014లో బెంగుళూరులోని పిఎంఎస్ కాలేజ్ ఆఫ్ ఇంజనీరింగ్ లో బయోమెడికల్ ఇంజనీరింగ్‌ చదివింది. ఆ తరువాత టాటా కన్సల్టెన్సీ సర్వీసెస్ కంపెనీలో ఉద్యోగానికి ఎంపిక అయ్యింది. 
## కెరీర్
thumb| (ఎడమ నుండి కుడికి) మోహనా సింగ్, అవని చతుర్వేది, భావన కాంత్
భావనా కాంత్ ఎప్పుడూ విమానాలు నడపాలని కలలు కనేది. ఈమె ఎయిర్ ఫోర్స్ కామన్ అడ్మిషన్ టెస్ట్‌ రాసి వైమానిక దళంలోకి ప్రవేశించడానికి ఎంపికైంది. ఈమె స్టేజ్ 1 శిక్షణలో భాగంగా, ఫైటర్ స్ట్రీమ్‌లో చేరింది. 2016 జూన్ లో, హైదరాబాద్‌లోని హకీంపేట్ ఎయిర్‌ఫోర్స్ స్టేషన్‌లో కాంత్ ఇంటర్మీడియట్ జెట్ నడిపేందుకు గాను ఆరు నెలల పాటు స్టేజ్-II శిక్షణ పొందింది, ఆ తర్వాత అదే సంవత్సరం దుండిగల్‌ లోని ఎయిర్‌ఫోర్స్ అకాడమీలో కంబైన్డ్ గ్రాడ్యుయేషన్ పరేడ్ స్ప్రింగ్ టర్మ్‌లో ఫ్లయింగ్ ఆఫీసర్‌గా నియమించబడింది. ఈమె హాక్ అడ్వాన్స్‌డ్ జెట్లను నడిపేది. 2017 నవంబరులో ఈమెతో సహా మోహనా సింగ్, అవనీ చతుర్వేదిలు మిగ్-21 బైసన్ స్క్వాడ్రన్‌లో చేరారు. ఫ్లయింగ్ ఆఫీసర్ గా భావనా ​​కాంత్ 2018 మార్చి 16న మిగ్-21 'బైసన్' ను అంబాలా ఎయిర్‌ఫోర్స్ స్టేషన్ నుండి 1400 గంటలు ఒక్కతే నడిపింది. ఈమె కొన్ని ప్రింట్ ప్రకటనలలో కూడా నటించింది. 2020 మార్చి 9న, ఈమె రాష్ట్రపతి రామ్‌నాథ్‌ కోవింద్ చేతుల మీదుగా నారీ శక్తి పురస్కారాన్ని అందుకుంది. ఈమె భారత వైమానిక దళం, నంబర్ 3 స్క్వాడ్రన్ కోబ్రాస్‌లో చేరింది. ప్రస్తుతం రాజస్థాన్ లోని బికనీర్ లోని వైమానిక స్థావరంలో ఈమె విధులు నిర్వర్తిస్తుంది.
thumb|right|2020లో అంతర్జాతీయ మహిళా దినోత్సవం సందర్భంగా నారీ శక్తి అవార్డు గ్రహీతలతో ప్రధాని నరేంద్ర మోది.
## ఇవి కూడా చూడండి
*గుంజన్ సక్సేనా
*జోయా అగర్వాల్
## మూలాలు


వర్గం:1992 జననాలు
వర్గం:జీవిస్తున్న ప్రజలు
వర్గం:నారీశక్తి పురస్కార గ్రహీతలు
వర్గం:బీహార్ వ్యక్తులు
చిలివేరు రామలింగం

చిలివేరు రామలింగం (జననం: 1942, మరణం: సెప్టెంబర్ 12,  2003) తెలంగాణ రాష్ట్రంలోని నల్గొండ (ఇప్పటి యాదాద్రి భువనగిరి)  జిల్లాలోని భూదాన్ పోచంపల్లికి  చెందిన గొప్ప నేత కళాకారుడు. నూలుతోనే చిత్రపటాలను నేయడం ఇతని ప్రత్యేకత. ఇతను చేనేత ఖ్యాతిని ఖండాతరాలకు వ్యాపింప జేశాడు.
## వ్యక్తిగత  జీవితం
రామలింగం, నల్గొండ జిల్లాలోని జూలూరు గ్రామంలో పద్మశాలి కుటుంబానికి చెందిన రామస్వామి, మణెమ్మ దంపతులకు 1942లో జన్మించాడు. ఇతనికి చిన్నప్పటి నుండి  కళల మీద ఎక్కువగా ఆసక్తి ఉండేది. రామలింగం, అనసూయ దంపతులకు ఐదుగురు కొడుకులు ఉన్నారు. వీరిలో ఒకరు మృత్యుంజయ్. ఇతను  గొప్ప  కార్టూనిస్ట్.

## వృత్తి
రామలింగానికి కళల మీద ఉన్న ఇష్టంతో ఎక్కువగా పోట్రెయిట్ లు నేసేవాడు. వాటిలో గాంధీ, నెహ్రు, రాజీవ్ గాంధీ, ఇందిరా గాంధీ, ఎన్టీఆర్, అంజయ్య ఇంకా ఎందరివో ఉన్నాయి. ఆడవాళ్లు పనికి వెళ్ళినప్పుడు పిల్లల్ని ఎత్తుకోవడానికి వీలుగా “మూడు కొంగుల చీర” ను నేసాడు. దీనిని ఎటువంటి అతుకులు లేకుండా మగ్గం పైనే నేసాడు. కత్తిరించడం, అతికించడం, కుట్టు  లేకుండా షర్ట్ లు, పైజామాలు, కుర్తాలు, గాంధీ టోపీలు నేసేవాడు. గొడుగులు కూడా నేసేవాడు. ఎక్కువగా “టై అండ్ డై” పద్దతిని వాడేవాడు. ఉత్తరాదిలో ఎక్కడ ఎగ్జిబిషన్ జరిగినా రామలింగానికి అవార్డ్ తప్పకుండా వచ్చేది.

## ఇతర విషయాలు
*బోనాల పండుగ రోజు ఎడ్ల బండి మీద మగ్గం పెట్టుకొని అమ్మవారికి చీర నేసేవాడు. గుడి దగ్గరికి వచ్చేసరికి చీర నేయడం పూర్తి  అయ్యేది.                                      
"నువ్వు పట్టుచీర కడితేను పుత్తడిబొమ్మ                                     

ఆ కట్టుబడికి తరించేను పట్టుపురుగు జన్మ "

అన్నట్టుగా ఇతను నేసిన చీరను అమ్మవారికి కడితే తప్ప బోనాల పండుగ ముగిసేది కాదు.
*మృత్యుంజయ్ ఇంటర్నెట్ లో కార్టూనిస్టుల క్యారికేచర్లు వేసే ‘బెల్జియం అబ్దివిక్’ సైట్ లో జాన్ క్యారికేచర్లు చూస్తూ అతనితో మాట్లాడినప్పుడు 'మా ఇండియాలో మీకేవరన్నా తెలుసా మీకేదైనా కావాలా' అని అడిగినప్పుడు, అందుకు సమాధానంగా జాన్ “ నేను ఒక వ్యక్తి గురించి ఇంటర్నెట్ లో చదివాను, మిత్రుల దగ్గర విన్నాను. మంచి ఆర్టిస్ట్ “ తేలియా రుమాల్ అఫ్ ఆంధ్రప్రదేశ్ “ అనే సచిత్ర వ్యాసం ఉంది. దాన్ని చదివి నేను ఎంతో ఇంప్రెస్ అయ్యాను. ఆ టెక్నిక్స్ గురించి తెలుసుకోవాలని ఉంది అని అన్నాడు. అపుడు మృత్యుంజయ్ అతను మా నాన్నగారు అని చెప్పాడు.
*ఆస్ట్రేలియా నుండి వచ్చిన ఓ టెక్స్టైల్ నిపుణుడు ‘డానామేకౌన్’ రామలింగం పనితనం మీద పెద్ద వ్యాసం రాశాడు. అది ‘అలి జారిన్ డై’ తో ప్రత్యేకంగా రంగులు దిద్దే రామలింగం పనితనం మీద వ్యాసం ఉండటం విశేషం.
*సినీ డైరెక్టర్  అయిన  శ్యాం బెనగల్  బోనాల పండుగ అప్పుడు రామలింగం పనితనం చూసి రామలింగంతో మాట్లాడి  ‘సుష్మన్ ‘ సినిమాని తీశాడు. ఆ సినిమా తీస్తున్నప్పుడు శ్యాం బెనగల్ రామలింగానికి 10,000/- రూపాయలు బహూకరించాడు. అలాగే రామలింగం, స్విట్జర్లాండ్ దేశస్తులు వచ్చినపుడు పచ్చీస్ ఆడుకునే గుడ్డను రంగులతో తయారు చేసి ఇచ్చాడు. 
*అతని జీవితంలో  నేసిన నేత బొమ్మల్లో పండిట్ నెహ్రూ చిత్రాన్ని వస్త్రంపై నేసేందుకు 246 కొయ్యలను ఉపయోగించాడు, నెహ్రు గుండెలపై ఉండే  గులాబీని అత్యంత ఆకర్షణీయంగా నేసేందుకు అతనికి  ఆరు రోజులు పట్టింది.
*పోచంపల్లికి ఎవరు వచ్చిన తాను నేసిన పులామాలతోనే స్వాగతం పలికేవాడు.
## మరణం
రామలింగం సెప్టెంబర్ 12, 2003 న మరణించాడు.
## ఇవి కూడా చూడండి
*మృత్యుంజయ చిలువేరు
## మూలాలు

వర్గం:యాదాద్రి భువనగిరి జిల్లా వ్యక్తులు
వర్గం:1942 జననాలు
వర్గం:2003 మరణాలు
ప్రెస్ క్లబ్ హైదరాబాద్

**ప్రెస్ క్లబ్, హైదరాబాద్** తెలంగాణ రాజధాని హైదరాబాద్‌లో మీడియా కార్యకలాపాలకు కేంద్రంగా ఉంది. ఈ ప్రెస్ క్లబ్ 1965లో స్థాపించారు. జర్నలిస్టు సంఘాలకు అతీతంగా ఈ క్లబ్ లో పాత్రికేయులకు సభ్యత్వం ఉంటుంది. 
## చరిత్ర
హైదరాబాద్ ప్రెస్ క్లబ్ కు భవనాన్ని ఆంధ్రప్రదేశ్ ఉమ్మడి ప్రభుత్వం ఫతే మైదాన్ లో కేటాయించింది. అనంతర పరిణామాల క్రమంలో సభ్యుల సంఖ్య పెరుగుతూ వస్తుండటంతో 1996లో ఉమ్మడి రాష్ట్రంలో సూర్యాపేటలో జరిగిన నాటి ఏపీయుడబ్ల్యూజే రాష్ట్ర మహాసభలో హైదరాబాద్ ప్రెస్ క్లబ్ కు స్థలాన్ని కేటాయించాలనే జర్నలిస్ట్ సంఘాల విజ్ఞప్తి మేరకు ముఖ్యమంత్రి నారా చంద్రబాబు నాయుడు హయాంలో సోమాజిగూడలోని ఈనాడు ఆఫీస్ ఎదురుగా ఉన్న డాక్టర్ బి.ఆర్ అంబేద్కర్ ఓపెన్ యూనివర్సిటీ స్థలాన్ని, భవనాన్ని కేటాయించారు.

## కార్యకలాపాలు
ప్రెస్ క్లబ్ కార్యకలాపాలలో ప్రభుత్వానికి మీడియా సంబంధిత కన్సల్టెన్సీ సేవలను అందించడం, సెమినార్లు నిర్వహించడం, అభివృద్ధి, మాస్ మీడియా సంబంధిత సమస్యలపై మీట్-ది-ప్రెస్ కార్యక్రమాలు, వర్క్‌షాప్‌ల నిర్వహణ, సాంఘిక సేవా కార్యక్రమాలు, పాస్ పోర్ట్ మేళాలు, కోవిడ్ నియంత్రణ, ఉచిత వైద్య శిబిరాలు వంటి అనేక సేవా కార్యక్రమాలను నిర్వహిస్తారు.
## ఎన్నికలు
హైదరాబాద్ ప్రెస్ క్లబ్ ఎన్నికలు రెండేళ్లకు ఒకసారి నిర్వహిస్తారు. వివిధ ప్యానల్ లుగా ఏర్పడి జర్నలిస్టులు ఈ ఎన్నికల్లో పోటీ చేస్తారు. ఈ క్లబ్‌లో అన్ని టీవీ చానెల్స్, పత్రికల ఎడిటర్లు, స్టేట్ బ్యూరో రిపోర్టర్లు, సీనియర్ పాత్రికేయులు అందరికీ సభ్యత్వం ఉంటుంది. ప్రెస్‌క్లబ్‌లో దాదాపు 1300 పైగా యాక్టివ్‌ ఓటర్లు ఉన్నారు.
## అధ్యక్షులు
* ఆర్. రవికాంత్‌ రెడ్డి (2013 - 2015)
* బి.రాజమౌళి చారి (2016 - 2018) 
* శ్రీగిరి విజయకుమార్‌రెడ్డి (2018 - 2020) 
* ఎల్‌.వేణుగోపాల నాయుడు (2022 - 2025) 
* శ్రీగిరి విజయకుమార్‌రెడ్డి (2025 - ప్రస్తుతం)

## ఇవి కూడా చూడండి
*హైదరాబాద్ ప్రెస్ క్లబ్ ఎన్నికలు 2022

## మూలాలు

వర్గం:1965 స్థాపితాలు
హైదరాబాద్ ప్రెస్ క్లబ్ ఎన్నికలు 2022

**హైదరాబాద్ ప్రెస్ క్లబ్ ఎన్నికలు 2022** 13 మార్చి 2022న జరిగాయి. జర్నలిస్టులు మాత్రమే సభ్యులుగా ఉండే ప్రెస్‌క్లబ్‌లో ప్రధానంగా మూడు ప్యానెళ్లు 'మన ప్యానెల్', 'ఇండిపెండెంట్‌ ప్యానల్‌', 'ఫ్రెండ్స్‌ ప్యానల్‌' పోటీ పడ్డాయి.
## మన ప్యానెల్ సభ్యుల జాబితా
హైదరాబాద్ ప్రెస్ క్లబ్ ఎన్నికల్లో మన ప్యానెల్ తరపున *సూరజ్ భరద్వాజ్* అధ్యక్షుడిగా పోటీ చేశాడు. 
#ఉపాధ్యక్షులు : షరీఫ్‌ మొహమ్మద్, దేవికారాణి (మహిళా కోటా)
#జనరల్ సెక్రటరీ: కే జాన్సన్
#జాయింట్ సెక్రటరీ-1 : ఎంవీవీ సత్యనారాయణ
#జాయింట్ సెక్రటరీ-2 : తిరుపతి చారి
#కోశాధికారి: మారెం శ్రీనివాస్
;ఈసీ సభ్యులు
1. సుమబాల
2. రమాదేవి 
3. అమిత్ భట్టు 
4. బాపూరావు 
5. బోండ వెంకట ప్రసాద్  
6. చంద్రశేఖర్  
7. కొండా శ్రీనివాస్, 
8. కార్టూనిస్ట్ నారు
9. రాము నేత
10. శ్రీనివాస్ తిగుళ్ల
## ఇండిపెండెంట్‌ ప్యానల్‌ సభ్యుల జాబితా
హైదరాబాద్ ప్రెస్ క్లబ్ ఎన్నికల్లో ఇండిపెండెంట్‌ ప్యానల్‌ తరపున *సతీష్ కమాల్‌* అధ్యక్షుడిగా పోటీ చేశాడు. 

#ఉపాధ్యక్షులు : మేకల కృష్ణ 
#జనరల్ సెక్రటరీ: పీవీ శ్రీనివాస్‌
#జాయింట్ సెక్రటరీ-1 : మధుసూదన్‌రావు 
#జాయింట్ సెక్రటరీ-2 : తోకల సుదర్శన్‌
#కోశాధికారి: పి.ఆనందం
;ఈసీ సభ్యులు
1. మాణిక్యప్రభు  
2. బర్ల శ్రీనివాస్‌
3. వాకిటి వెంకటేశం
4. చంద్రశేఖర్‌
5. భరత్‌ రెడ్డి
6. సర్వర్‌

## ఫ్రెండ్స్‌ ప్యానల్‌ సభ్యుల జాబితా
హైదరాబాద్ ప్రెస్ క్లబ్ ఎన్నికల్లో  ఫ్రెండ్స్‌ ప్యానల్‌ తరపున ఎల్. వేణుగోపాల్ నాయుడు అధ్యక్షుడిగా పోటీ చేశాడు. 

#ఉపాధ్యక్షులు : శ్రీకాంత్‌ రావు, సి.వనజ (మహిళా కోటా)
#జనరల్ సెక్రటరీ: ఆర్. రవికాంత్‌ రెడ్డి
#జాయింట్ సెక్రటరీ-1 : రమేష్ వైట్ల
#జాయింట్ సెక్రటరీ-2 : చిలుకూరి హరిప్రసాద్
#కోశాధికారి: ఎ.రాజేష్‌
;ఈసీ సభ్యులు
1. పద్మావతి 
2.  అబ్దుల్‌
3.  శంకర్‌ గౌడ్‌ శిగ
4. ఆంజనేయులు
5. రాజేశ్వరి కల్యాణం
6. బాలకృష్ణ  
7. వసంత్‌ కుమార్‌
8. గుజ్జుల రాజేష్‌
9. శ్రీనివాస్‌ రెడ్డి
10. ఉమాదేవి

## స్వతంత్ర అభ్యర్థులు
;జనరల్ సెక్రటరీ: వీరగోని రజనీకాంత్
:ఈసీ సభ్యులు
1. కట్ట కవిత
2. గౌండ్ల మల్లీశ్వరి
3. పండరీ గౌడ్
4. బుర్ర శ్రీనివాస్

## ఎన్నికల ఫలితాలు
‘హైదరాబాద్ ప్రెస్ క్లబ్’ ఎన్నికల్లో మొత్తం 17 స్థానాలకుగాను 70 మంది అభ్యర్థులు పోటీ పడ్డారు. 13 మార్చి 2022న ఉదయం 9 గంటల నుంచి సాయంత్రం 6 వరకు బ్యాలెట్‌ విధానంలో జరిగిన ఎన్నికల్లో 1,251 మంది యాక్టివ్‌ ఓటర్లు ఉండగా, 1,114 మంది తమ ఓటు హక్కును వినియోగించుకున్నారు. హైదరాబాద్ ప్రెస్ క్లబ్  ఓట్ల లెక్కింపు రాత్రి 7.30 గంటలకు మొదలై 12 గంటలకు ముగిసింది. 
### ఎన్నికైన సభ్యులు
# అధ్యక్షుడు: ఎల్‌.వేణుగోపాల నాయుడు
#ఉపాధ్యక్షులు : కె.శ్రీకాంత్‌రావు, సి.వనజ (మహిళా కోటా)
#జనరల్ సెక్రటరీ: ఆర్. రవికాంత్‌ రెడ్డి
#జాయింట్ సెక్రటరీ-1 : రమేశ్‌ వైట్ల  
#జాయింట్ సెక్రటరీ-2 : చిలుకూరి హరిప్రసాద్
#కోశాధికారి: రాజేశ్‌
;ఈసీ సభ్యులు
1. ఎ.పద్మావతి
2.  పి.అనిల్‌ కుమార్
3. ఎం.రమాదేవి
4.  ఎన్‌.ఉమాదేవి
5.  కె. శ్రీనివాస్
6. బి. గోపరాజు
7. జి.వసంత్‌ కుమార్ 
8. ఎం. రాఘవేంద్రరెడ్డి
9. టి.శ్రీనివాస్
10. వి.బాపూరావు

## వివాదాలు
ప్రెస్ క్లబ్ ఎన్నికల్లో అక్రమాలు, అవకతవకలు  జరిగాయని ఎన్నికలను రద్దు చేయాలని కోరుతూ కోర్ట్ లో పిటీషన్ దాఖలు చేశారు.

## మూలాలు

వర్గం:తెలంగాణలో ఎన్నికలు
విలియమ్ హర్ట్

**విలియమ్‌ హర్ట్‌** (1950 మార్చి 20 - 2022 మార్చి 13) హాలీవుడ్‌ నటుడు. ఆస్కార్‌ అవార్డు గ్రహీత. 

1991లో అంటిల్ ది ఎండ్ ఆఫ్ ద వరల్డ్ సినిమాలో ఆయన నటనకు గాను విమర్శకుల ప్రశంసలు పొందారు.  1985లో వచ్చిన కిస్ ఆఫ్ ద స్పైడర్ వుమెన్ సినిమాలో స్వలింగ సంపర్క ఖైదీ పాత్రకు గాను ఉత్తమ నటుడిగా ఆస్కార్‌ అవార్డును గెలుచుకున్నారు.

## మూలాలు

వర్గం:2022 మరణాలు
ఆదిలాబాదు జిల్లా గ్రామాల జాబితా

తెలంగాణ రాష్ట్రం ఏర్పడిన తరువాత, ప్రభుత్వం 2016 లో జిల్లాలను, మండలాలను పునర్వ్యవస్థీకరించింది. అందులో భాగంగా పూర్వపు 10 జిల్లాలలో హైదరాబాదు జిల్లా మినహా, ఆదిలాబాద్, కరీంనగర్, నిజామాబాదు, వరంగల్, ఖమ్మం, మెదక్, మహబూబ్​నగర్, నల్గొండ, రంగారెడ్డి జిల్లాలను 31 జిల్లాలు, 68 (వరంగల్ గ్రామీణ రెవెన్యూ డివిజను తరువాత ఉనికిలో లేదు) రెవెన్యూ డివిజన్లు, 584 మండలాలుగా పునర్వ్యవస్థీకరించి 2016 అక్టోబరు 11 నుండి దసరా పండగ సందర్భంగా ఆనాటినుండి అమలులోకి తెస్తూ ఉత్తర్వులు జారీ చేసింది. ఇందులో భాగంగా పాత ఆదిలాబాదు జిల్లా లోని మండలాలను విడదీసి, ఆదిలాబాదు, కొమరం భీం, నిర్మల్, మంచిర్యాల అనే నాలుగు జిల్లాలను కొత్తగా ఏర్పాటు చేసారు. కొత్త ఆదిలాబాదు జిల్లా లోని వివిధ గ్రామాల జాబితాను కింది పట్టికలో చూడవచ్చు.

## మూలాలు


వర్గం:ఆదిలాబాదు జిల్లా
వర్గం:తెలంగాణ గ్రామాలు
సువెందు అధికారి

**సువెందు అధికారి** పశ్చిమ బెంగాల్కు చెందిన రాజకీయ నాయకుడు. ఆయన ప్రస్తుతం పశ్చిమ బెంగాల్ అసెంబ్లీలో ప్రతిపక్ష నేతగా ఉన్నాడు.

## జననం, విద్యాభాస్యం
సువెందు అధికారి 1970 డిసెంబరు 15న కర్కులి, పుర్బా మేదినీపూర్ జిల్లా, పశ్చిమ బెంగాల్‌ రాష్ట్రంలో సిసిర్ అధికారి, గాయత్రి దంపతులకు జన్మించాడు. ఆయన ఎంఏ వరకు చదివాడు.

## రాజకీయ జీవితం
సువెందు అధికారి తన తండ్రి సిసిర్ అధికారి స్ఫూర్తితో కాంగ్రెస్ పార్టీ ద్వారా రాజకీయాల్లోకి వచ్చి 1995లో తొలిసారి కాంటాయ్ మున్సిపాలిటీ ఎన్నికల్లో పోటీ చేసి కౌన్సిలర్‌గా ఎన్నికయ్యాడు. ఆయన తరువాత 1998లో మమతా బెనర్జీ ఏర్పాటు చేసిన తృణమూల్ కాంగ్రెస్ లో చేరి 2006లో జరిగిన అసెంబ్లీ ఎన్నికల్లో కంతి దక్షిణ్ నియోజకవర్గం నుండి పోటీ చేసి ఎమ్మెల్యేగా తొలిసారి అసెంబ్లీకి ఎన్నికయ్యాడు.

సువెందు అధికారి పార్టీలో మమతా బెనర్జీ అనుచరుడిగా మరి ఎకనమిక్ సెజ్‌లకు వ్యతిరేకంగా పోరాడిన రైతులకు అండగా పోరాడిన నాయకుడిగా మంచి గుర్తింపునందుకున్నాడు. ఆయన తరువాత ఎంపీగా, ఎమ్మెల్యేగా 2016లో తృణమూల్ కాంగ్రెస్ అధికారంలోకి వచ్చాక మంత్రిగా వివిధ హోదాల్లో పనిచేసి 2020 డిసెంబరు 17న పార్టీకి రాజీనామా చేసి,  డిసెంబరు 19న కేంద్ర హోం మంత్రి అమిత్ షా సమక్షంలో భారతీయ జనతా పార్టీలో చేరాడు. ఆయన 2021లో జరిగిన అసెంబ్లీ ఎన్నికల్లో నందిగ్రామ్‌ నియోజకవర్గం నుండి బీజేపీ అభ్యర్థిగా పోటీ చేసి మమతా బెనర్జీ పై 1,736 ఓట్ల స్వల్ప మెజార్టీతో ఎమ్మెల్యేగా గెలిచాడు. ఆయనను తరువాత బీజేపీ పశ్చిమ బెంగాల్ అసెంబ్లీలో ప్రతిపక్ష నేతగా నియమితుడయ్యాడు.
 
### ఎన్నికల్లో పోటీ
# 1995 : కాంటాయ్ మున్సిపాలిటీ కౌన్సిలర్‌ 
# 2006 : కాంతి దక్షిణ్ శాసనసభ నియోజకవర్గం శాసనసభ్యుడిగా ఎన్నిక 
# 2009 : తమ్లుక్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికై, ఎమ్మెల్యే పదవికి రాజీనామా 
# 2014 : రెండోసారి లోక్‌సభ సభ్యుడిగా ఎన్నికై, 2016లో జరిగిన అసెంబ్లీ ఎన్నికల్లో శాసనసభ్యుడిగా ఎన్నికై ఎంపీగా రాజీనామా చేశాడు. 
# 2021 : నందిగ్రామ్ శాసనసభ నియోజకవర్గం నుండి ఎమ్మెల్యేగా ఎన్నిక

## మూలాలు

వర్గం:1970 జననాలు
వర్గం:భారతీయ జనతా పార్టీ రాజకీయ నాయకులు
వర్గం:పశ్చిమ బెంగాల్ వ్యక్తులు
వర్గం:పశ్చిమ బెంగాల్ శాసన సభ్యులు
రాష్ట్రీయ ఇండియన్ మిలిటరీ కాలేజీ

**రాష్ట్రీయ ఇండియన్‌ మిలిటరీ కాలేజీ** (ఆర్‌ఐఎంసీ) - ఇది 1922 మార్చి 13న అప్పటి బ్రిటిష్‌ - ఇండియా ప్రభుత్వం ఏర్పాటు చేసింది. ఉత్తరాఖండ్‌లో డెహ్రాడూన్‌లోని డూన్ వ్యాలీలో ఉంది. భారతీయ యువతకు ఈ కాలేజీలో మిలిటరీ శిక్షణ ఇచ్చి ఆ తర్వాత బ్రిటిష్‌ ఇండియన్‌ ఆర్మీలో చేర్చుకునేవారు. ఇందులో శిక్షణ పొందిన వారు ఎన్‌డీయే (నేషనల్‌ డిఫెన్స్‌ అకాడమీ), నావెల్‌ అకాడమీలో చేరుతుంటారు. ఆర్‌ఐఎంసీ కమాండెంట్‌ కల్నల్‌ అజయ్‌ కుమార్‌.

ఆర్‌ఐఎంసీలో 8వ తరగతి నుంచి ప్రవేశాలు ఉంటాయి. ఈ మిలిటరీ స్కూల్‌ను ప్రారంభించినప్పటి నుంచి అబ్బాయిలనే చేర్చుకుంటున్నారు. కానీ ఇటీవల 2022 మార్చి 13న ఈ స్కూల్‌ శత వసంత వేడుకల సందర్భంగా ఈ మిలిటరీ స్కూల్‌ చారిత్రక నిర్ణయం తీసుకుంది. ఈ స్కూల్‌లో తొలిసారిగా అమ్మాయిలకు కూడా ప్రవేశం కల్పించాలని నిర్ణయించింది.

## మూలాలు
ఉత్తర టెక్సస్ హిందూ దేవాలయం

**ఉత్తర టెక్సస్ హిందూ దేవాలయం**, అమెరికా, టెక్సస్ లోని డల్లాస్‌లో ఉన్న హిందూ దేవాలయం. డల్లాస్-ఫోర్ట్ వర్త్ మెట్రోప్లెక్స్‌లో ఉన్న అనేక హిందూ దేవాలయాలలో ఇది ఒకటి. 2002లో, ప్రపంచవ్యాప్తంగా ఉన్న హిందువుల కోసం సెక్టారియన్ హిందూ దేవాలయంగా ప్రారంభించబడింది.

## చరిత్ర
1992లో డల్లాస్-ఫోర్ట్ వర్త్ ఏరియాలోని ఇండో-కరేబియన్ ప్రవాస భారతీయులు, కరేబియన్ హిందూ అసోసియేషన్ ఆఫ్ నార్త్ టెక్సాస్‌ను స్థాపించారు. ఈ సంస్థ 2002లో, చాంట్ డల్లాస్‌లోని ఓల్డ్ లేక్ హైలాండ్స్ నైబర్‌హుడ్‌లో ఒక పాత ప్రార్థనా మందిరాన్ని కొనుగోలు చేసి, ఇంటీరియర్‌ని పెయింట్ చేయించి, అనేక దేవతామూర్తిలను స్థాపించారు. 2002లో ఇది ప్రారంభించబడింది.

## ఇతర వివరాలు
2015, ఏప్రిల్ 15న మారా సాల్వత్రుచాకు చెందిన పలువురు సభ్యులు దేవాలయ తలుపులపై '666' అని గీయడం ద్వారా దేవాలయాన్ని ధ్వంసం చేశారు. దేవాలయ గోడలపై డెవిల్ ఆరాధనకు సంబంధించిన వివిధ చిహ్నాలను స్ప్రే చేశారు. దాంతో దేవాలయం ప్రాంగణం చుట్టూ అనేక కెమెరాలను, భవిష్యత్తులో మరిన్ని దాడులు జరగకుండా నిరోధించడానికి చుట్టూ కంచెను ఏర్పాటు చేసింది.

## రూపకల్పన
ఈ దేవాలయం లోపలి భాగంలో మరికొన్ని హిందూ దేవతామూర్తులు ఉన్నాయి. వాటికి పీఠాలు లేవు కాబట్టి భక్తులు మూర్తిలను తాకి చూడవచ్చు.

## ఛారిటీ
దేవాలయానికి చెందిన యువత నార్త్ టెక్సాస్ ఫుడ్ బ్యాంక్ వంటి ప్రాంతంలో స్వచ్ఛంద సంస్థల కోసం వివిధ కార్యక్రమాలు చేస్తుంది.

## మూలాలు

వర్గం:హిందూ దేవాలయాలు, అమెరికా
వర్గం:2002 స్థాపితాలు
ఓక్లహోమా నగర హిందూ దేవాలయం

**ఓక్లహోమా నగర హిందూ దేవాలయం**, అమెరికాలోని ఓక్లహోమా రాష్ట్ర రాజధాని ఓక్లహోమా నగరంలో ఉన్న ఒక హిందూ దేవాలయం. ఈ దేవాలయంలో ప్రధాన దైవం వేంకటేశ్వరుడు. 

## చరిత్ర
హిందూ భక్తుల మతపరమైన, ఆధ్యాత్మిక అవసరాలకోసం 1982లో ఇండియన్ కల్చరల్ ఫౌండేషన్ స్థాపించబడింది. అక్కడున్న ఐదు కుటుంబాలు వారు కలిసి 1984లో విల్‌షైర్ బౌలేవార్డ్‌లోని 10 ఎకరాల భూమిని విరాళంగా ఇచ్చారు. ఓక్లహోమా నగర మెట్రోపాలిటన్ ఏరియాలో నివసించిన 1,000 మంది హిందువులకు ఆధ్యాత్మిక కేంద్రంగా 1989 ఆగస్టులో ఓక్లహోమా నగరంలో 4,000 చదరపు అడుగుల ఈ హిందూ దేవాలయం నిర్మించబడింది. 1991వ దశకంలో దేవాలయానికి ఉత్తరాన 5.11 ఎకరాల స్థలాన్ని సమకూర్చుకుంది.

## నిర్మాణం
1994లో భారతదేశం నుండి శిల్పులు వచ్చి వెంకటేశ్వరుడు, వినాయకుడు, శివుడు, రాముడు-సీత, రాధా కృష్ణ దేవతలకు ఐదు గర్భగుడులు నిర్మించారు.

## ఇతర వివరాలు
1998లో, విల్‌షైర్ బౌలేవార్డ్, కోల్ట్రేన్ రోడ్ కూడలిలో ఓక్లహోమా సిటీ వాటర్ లైన్‌పై 6-అంగుళాల ప్రైవేట్ వాటర్ లైన్ ఏర్పాటు చేయబడింది.

## మూలాలు

వర్గం:హిందూ దేవాలయాలు, అమెరికా
వర్గం:1989 స్థాపితాలు
ముకుల్ రాయ్

**ముకుల్ రాయ్** పశ్చిమ బెంగాల్ కు చెందిన రాజకీయ నాయకుడు. ఆయన యూపీఏ హయాంలో మన్మోహన్ సింగ్ మంత్రివర్గంలో రైల్వేశాఖ మంత్రిగా పని చేశాడు.

## రాజకీయ జీవితం
ముకుల్ రాయ్ యూత్ కాంగ్రెస్ ద్వారా రాజకీయాల్లోకి వచ్చాడు. ఆయన 1998లో స్థాపించిన తృణమూల్ కాంగ్రెస్ పార్టీ వ్యవస్థాపకుల్లో ఒక్కడు. ఆయన 2001లో జరిగిన అసెంబ్లీ ఎన్నికల్లో పోటీ చేసి ఓడిపోయాడు. ముకుల్ రాయ్ 2006లో రాజ్యసభ సభ్యుడిగా ఎన్నికై యూపీఏ హయాంలో మన్మోహన్ సింగ్ మంత్రివర్గంలో 2009లో రేవులు, నౌకాయానం, జలరవాణా  శాఖ మంత్రిగా, రైల్వేశాఖ సహాయ మంత్రిగా అనంతరం 2012 మార్చి 20 నుండి 2012 సెప్టెంబర్ 21 వరకు రైల్వేశాఖ మంత్రిగా పని చేశాడు.

ముకుల్‌ రాయ్‌ పార్టీ వ్యతిరేక కార్యకలాపాలకు పాల్పడుతున్నందుకు తృణమూల్ కాంగ్రెస్ పార్టీ నుండి ఆరేళ్లపాటు బహిష్కరణకు గురయ్యాడు. ఆయన తనపై పార్టీ వేటు వేసిన మరుక్షణమే రాజ్యసభ సభ్యత్వానికి, పార్టీ ప్రాథమిక సభ్యత్వానికి రాజీనామా చేశాడు. ముకుల్‌ రాయ్‌ 2017 నవంబరులో భారతీయ జనతా పార్టీ లో చేరి బీజేపీ పార్టీ జాతీయ ఉపాధ్యక్షుడిగా నియమితుడయ్యాడు. ఆయన 2017, 2021లో జరిగిన అసీంబ్లీ ఎన్నికల్లో బీజేపీ తరపున కృష్ణానగర్ (ఉత్తర) నియోజకవర్గం నుండి పోటీ చేసి వరుసగా రెండుసార్లు ఎమ్మెల్యేగా గెలిచి, శాసనసభలో  పబ్లిక్ అకౌంట్స్ కమిటీ ఛైర్మన్‌గా నియమితుడయ్యాడు. ముకుల్ రాయ్ 2021 జూన్ 11న బీజేపీని వీడి తృణమూల్ కాంగ్రెస్ పార్టీలో చేరాడు.

ముకుల్‌పై అనర్హత వేటు వేయాలని బీజేపీకి ప్రతిపక్ష నాయకుడు సువేందు అధికారి స్పీకర్‌ బిమన్‌ బెనర్జీని కోరగా స్పీకర్‌ అంగీకరించకపోవడంతో సువేందు హైకోర్టును ఆశ్రయించగా, విచారణ జరిపిన ధర్మాసనం స్పీకర్‌కు మరో అవకాశం కల్పించిన స్పీకర్‌ ఎలాంటి చర్యలు తీసుకోకపోవడంతో ముకుల్‌ రాయ్‌ను ఎమ్మెల్యేగా అనర్హుడిగా ప్రకటిస్తూ 2025 నవంబర్ 13న తీర్పు వెల్లడించింది.
## మరణం
ముకుల్ రాయ్ 2023లో జ్ఞాపకశక్తి కోల్పోయే 'డిమెన్షియా' వ్యాధితో పోరాడుతూ క్రియాశీల రాజకీయాలకు పూర్తిగా దూరంగా ఉంటూ, కొంతకాలం తీవ్ర అనారోగ్యంతో బాధపడుతూ కోల్‌కతాలోని ఓ ప్రైవేట్ ఆసుపత్రిలో చికిత్స పొందుతూ 2026 ఫిబ్రవరి 23న గుండెపోటు రావడంతో 71 ఏళ్ల వయసులో మరణించాడు.

## మూలాలు

వర్గం:1954 జననాలు
వర్గం:పశ్చిమ బెంగాల్ వ్యక్తులు
వర్గం:పశ్చిమ బెంగాల్ శాసన సభ్యులు
మిత్తేశ్వరనాథ్ శివాలయం

**మిఠెశ్వరనాథ్ శివాలయం** ( హిందీ / దేవనాగరి : मीठेश्वरानाथ शिव मंदिर) " శివుడి"కి అంకితం చేయబడిన ఒక హిందూ దేవాలయం .  ఈ ఆలయం భారతదేశంలోని బీహార్‌లోని దర్భంగా జిల్లా, మిత్తు మిస్త్రీ చౌక్ సమీపంలో చునాభట్టి వద్ద ఉంది.ఈ ఆలయం 20వ శతాబ్దంలో నిర్మించబడింది, ఆలయ మూలాల ఆధారంగా, మార్చి 1949లో "మిత్తు మిస్త్రీ ఠాకూర్"చే స్థాపించబడింది అని తెలుస్తుంది.ఆలయం పేరు మొదట "మిత్తు మిస్త్రీ ఠాకూర్" అని సూచించబడింది.ఇప్పుడు, ఈ ఆలయాన్ని "మిత్తు మిస్త్రీ ఠాకూర్" రాజవంశం నిర్వహిస్తోంది.మహా శివరాత్రి, శ్రావణం, నాగ పంచమి, కార్తీక పూర్ణిమ వంటి పండుగల సమయంలో సందర్శకుల సంఖ్య ఎక్కువగా ఉంటుంది. . 

## ఆర్కిటెక్చర్

హిందూ ఆలయ నిర్మాణంతో పోలిస్తే ఈ ఆలయ నిర్మాణ శైలి మండపంగా ఉంటుంది.ఈ ఆలయ నిర్మాణాన్ని బ్రిటిష్ వాస్తుశిల్పి నిర్మించాడు."గూగుల్ ఎర్త్" ప్రకారం ఆలయ విస్తీర్ణం 0.03 ఎకరాలు.ఈ దేవాలయం ఎత్తు దాదాపు 25-30 అడుగులు.ఈ ఆలయంలో మొత్తం 12 స్తంభాలు ఉన్నాయి. ఆలయ ప్రాంగణం 2016లో మిత్తు ఠాకూర్ రాజవంశంచే పునరుద్ధరించబడింది.ఆలయం లోపల " శివలింగం ", " నంది", "పార్వతి సహిత గణేశుడి విగ్రహాలు ఉన్నాయి.ఆలయం వెలుపల "తులసి మండపం" కూడా ఉంది.

మిఠెశ్వరనాథ్ శివాలయానికి ఎదురుగా రెండు సమాధులు కూడా ఉన్నాయి, అందులో ఒకటి "మిత్తు మిస్త్రీ ఠాకూర్ సమాధి", మరొకటి "గంగేశ్వరి దేవి సమాధి" (మిత్తు మిస్త్రీ ఠాకూర్ భార్య).

## మూలాలు

వర్గం:దేవాలయాలు
వర్గం:బీహార్
రీతూ ఖండూరి భూషణ్

**రీతూ ఖండూరి భూషణ్‌‌** ఉత్తరాఖండ్ రాష్ట్రానికి చెందిన రాజకీయ నాయకురాలు. ఆమె 2022 ఉత్తరాఖండ్ శాసనసభ ఎన్నికల్లో కోట్‌ద్వార్‌ నియోజకవర్గం నుండి బీజేపీ తరపున ఎమ్మెల్యేగా గెలిచింది.
## జననం, విద్యాభాస్యం
రీతూ ఖండూరి 1965 జనవరి 29న భువన్ చంద్ర ఖండూరి,  అరుణా ఖండూరి దంపతులకు జన్మించింది. ఆమె రఘునాథ్ గర్ల్స్ కాలేజీ, మీరట్  యూనివర్సిటీ నుండి 1986లో బిఏ (హానర్స్) పూర్తి చేసింది.

## రాజకీయ జీవితం
రీతూ ఖండూరి తన తండ్రి స్పూర్తితో భారతీయ జనతా పార్టీ ద్వారా రాజకీయాల్లోకి వచ్చి 2017లో జరిగిన అసెంబ్లీ ఎన్నికల్లో యమకేశ్వర్ స్థానం నుంచి బీజేపీ అభ్యర్థిగా పోటీ చేసి తన సమీప స్వతంత్ర అభ్యర్థి రేణు బిష్త్ పై 8982 ఓట్ల మెజారిటీతో గెలిచి తొలిసారి అసెంబ్లీకి ఎమ్మెల్యేగా ఎన్నికైంది. ఆమె 2022 ఉత్తరాఖండ్ శాసనసభ ఎన్నికల్లో కోట్‌ద్వార్‌ నియోజకవర్గం నుండి బీజేపీ తరపున పోటీ చేసి తన సమీప కాంగ్రెస్ అభ్యర్థి సురేంద్ర సింగ్ నేగి పై 3687 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికైంది. రీతూ ఖండూరి భూషణ్ మార్చి 26న  ఉత్తరాఖండ్ తొలి మహిళ స్పీకర్ గా ఎన్నికైంది.

## మూలాలు

వర్గం:1966 జననాలు
వర్గం:ఉత్తరాఖండ్ రాజకీయ నాయకులు
రాధా మాధవ్ ధామ్

**రాధా మాధవ్ ధామ్** (**బర్సానా ధామ్**) అమెరికా, టెక్సాస్‌లోని ఆస్టిన్‌కు దక్షిణంగా ఉన్న హిందూ దేవాలయం. 200 ఎకరాల కంటే ఎక్కువ విస్తీర్ణం కలిగిన ప్రాంగణంలో ఉన్న హిందూ దేవాలయం, ఆశ్రమ సముదాయమిది. టెక్సాస్‌లోనే అతి పురాతన ఈ హిందూ దేవాలయం ఉత్తర అమెరికాలోనే అతిపెద్ద దేవాలయం.

రాధా మాధవ్ ధామ్ అనేది లాభాపేక్షలేని, మతపరమైన, విద్యాపరమైన, స్వచ్ఛంద సంస్థ 2014 ఏప్రిల్ లో ఎకనామిక్ గ్రోత్ సొసైటీ ఆఫ్ ఇండియా స్థాపించిన నెల్సన్ మండేలా శాంతి అవార్డును గెలుచుకున్న జెకెపి ఎడ్యుకేషన్‌తో సహా అనేక ధార్మిక విద్యా కార్యక్రమాలలో ఈ దేవాలయం భాగస్వామ్యం పొందింది.

## చరిత్ర
1970లలో స్థాపించబడిన ఇంటర్నేషనల్ సొసైటీ ఆఫ్ డివైన్ లవ్ లో భాగంగా యునైటెడ్ స్టేట్స్ కేంద్రంగా రాధా మాధవ్ ధామ్ (బర్సానా ధామ్) 1990లో స్థాపించబడింది. ఈ ప్రాంతంలో రాధా, కృష్ణులు 5,000 సంవత్సరాల క్రితం కనిపించారని ఇక్కడి హిందువులు నమ్ముతారు.  ఈ దేవాలయం అమెరికాలో పుణ్యక్షేత్రంగా నిలుస్తోంది. రాధా మాధవ్ ధామ్‌లోని ప్రాంతాలు ధ్యానం చేసుకోవడానికి వీలుగా అభివృద్ధి చేయబడ్డాయి. గోవర్ధన్, రాధా కుండ్, ప్రేమ్ సరోవర్, శ్యామ్ కుటీ, ఇతర ప్రాంతాలు రాధా మాధవ్ ధామ్‌లో ప్రాతినిధ్యం వహిస్తాయి. ఈ ప్రాంతంలోని కాళింది అనే సహజ ప్రవాహం బృందాబన్ లోని యమునా నదిని సూచిస్తోంది.

## స్వచ్ఛంద కార్యకలాపాలు
రాధా మాధవ్ ధామ్ ఆస్టిన్ ఏరియా ఇంటర్‌రిలిజియస్ మినిస్ట్రీస్, హిందూ-జూయిష్ సాలిడారిటీ డే, పిబిఎస్ మెనీ వాయిస్‌ల ప్రాజెక్ట్ వంటి అంతర్-మత సేవల్లో పాల్గొంటారు. 1993లో ప్రపంచ మతాల పార్లమెంట్‌లో హిందూ మతానికి ప్రాతినిధ్యంలో భాగంగా సంస్థ ఎంపిక చేయబడింది.

## మూలాలు

## బయటి లింకులు

* 

వర్గం:హిందూ దేవాలయాలు, అమెరికా
వర్గం:1990 స్థాపితాలు
విలాస్‌రావ్ దేశ్‌ముఖ్

**విలాస్‌రావ్ దేశ్‌ముఖ్** మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర మంత్రిగా, మహారాష్ట్ర 14వ ముఖ్యమంత్రిగా, కేంద్రమంత్రిగా బాధ్యతలు నిర్వహించాడు.
## మరణం
విలాస్‌రావ్ దేశ్‌ముఖ్ కిడ్నీ, కాలేయ సంబంధ వ్యాధితో బాధపడుతూ ముంబాయిలోని బ్రీచ్‌కాండి ఆసుపత్రిలో చికిత్స పొందుతూ మెరుగైన చికిత్స నిమిత్తం ఆగస్టు 6వ తేదీన చెన్నై లోని గ్లోబల్‌ ఆసుపత్రిలో చేరాడు, ఆయన ఆసుపత్రిలో చికిత్స పొందుతూ ఆరోగ్యం విషమించడంతో 2012 ఆగస్టు 14న మరణించాడు. ఆయనకు భార్య వైశాలి,  ముగ్గురు కుమారులు అమిత్‌, రితేష్‌, ధీరజ్‌ ఉన్నారు.

## ఇవికూడా చూడండి

* డెమోక్రటిక్ ఫ్రంట్ (ఇండియా)

## మూలాలు

వర్గం:మహారాష్ట్ర ముఖ్యమంత్రులు
ముకుల్ వాస్నిక్

**ముకుల్‌ వాస్నిక్‌** మహారాష్ట్ర రాష్ట్రానికి చెందిన రాజకీయ నాయకుడు. ఆయన యూపీఏ హయాంలో మన్మోహన్ సింగ్ మంత్రివర్గంలో సామాజిక న్యాయం, ఉపాధి కల్పన మంత్రిగా పనిచేశాడు.

## జననం, విద్యాభ్యాసం
ముకుల్‌ వాస్నిక్‌ 1959 సెప్టెంబరు 27న న్యూఢిల్లీలో జన్మించాడు. ఆయన బీఎస్సీ గ్రాడ్యుయేషన్ తర్వాత ఎంబీఏ పూర్తి చేశాడు. ముకుల్‌ వాస్నిక్‌ తండ్రి బాలకృష్ణ వాస్నిక్ బుల్దానా నుంచి ఎంపీగా ప్రాతినిధ్యం వహించాడు. ముకుల్ వాస్నిక్ 60ఏళ్ల వయస్సులో రవీనా ఖురానాను 2020 మార్చి 8న వివాహం చేసుకున్నాడు.

## రాజకీయ జీవితం
ఆయన జూన్ 2022లో జరిగిన రాజ్యసభ ఎన్నికల్లో రాజస్థాన్‌ నుండి రాజయసభ సభ్యుడిగా ఎన్నికయ్యాడు.

## మూలాలు

వర్గం:1959 జననాలు
కేశవ్ ప్రసాద్ మౌర్య

**కేశవ్‌ ప్రసాద్‌ మౌర్య** ఉత్తరప్రదేశ్ రాష్ట్రానికి చెందిన రాజకీయ నాయకుడు. అతను     యోగి ఆదిత్యనాథ్ మంత్రివర్గంలో ఉత్తరప్రదేశ్ రాష్ట్ర ఉప ముఖ్యమంత్రిగా, మంత్రిగా పనిచేశాడు.
## జననం, విద్యాభాస్యం
కేశవ్‌ ప్రసాద్‌ మౌర్య ఉత్తరప్రదేశ్‌ రాష్ట్రం, కౌశంబి జిల్లా, సిరాథు గ్రామంలో 1969 మే 7న జన్మించాడు. అతను     బిఎ వరకు చదువుకున్నాడు.

## రాజకీయ జీవితం
కేశవ్‌ ప్రసాద్‌ మౌర్య ఆరెస్సెస్, బజరంగ్‌దళ్‌లో సభ్యునిగా, గో సంరక్షణ, రామజన్మభూమి ఉద్యమంలో క్రియాశీలకంగా పాల్గొని అనంతరం భారతీయ జనతా పార్టీతో తన రాజకీయ జీవితం ప్రారంభించాడు. అతను     2002లో తొలిసారిగా బాందా నియోజకవర్గం నుంచి అసెంబ్లీకి పోటీ ఓడిపోయాడు, అతననికి ఆ ఎన్నికల్లో కేవలం 204 ఓట్లు వచ్చాయి. మౌర్య 2007లో రెండోసారి అలహాబాద్‌ నియోజకవర్గం నుండి బీజేపీ అభ్యర్థిగా పోటీ చేసి బీఎస్పీ అభ్యర్థి చేతిలో ఓడిపోయాడు.

కేశవ్‌ ప్రసాద్‌ మౌర్య 2012లో సిరాథు నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి బీఎస్పీ అభ్యర్థి ఆనంద్‌ మోహన్‌పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. అతను 2014 లోక్‌సభ ఎన్నికల్లో ఫుల్పూర్‌ నియోజకవర్గం నుంచి పోటీ చేసి 3 లక్షలకు పైగా ఓట్ల తేడాతో గెలిచి తొలిసారి ఎంపీగా ఎన్నికై పోలయిన ఓట్లలో 52 శాతం ఓట్లు సాధించి రికార్డ్‌ సృష్టించాడు.

కేశవ్‌ ప్రసాద్‌ మౌర్య 2016లో బీజేపీ రాష్ట్ర అధ్యక్షుడిగా నియమితుడై, 2017 ఉత్తరప్రదేశ్ అసెంబ్లీ ఎన్నికలను రాష్ట్ర అధ్యక్షుడిగా ఎన్నికల నాయకత్వ బాధ్యతలను పూర్తిగా తనపై వేసుకొని ఏకంగా 200 ర్యాలీలు చేపట్టి బీజేపీ పార్టీకి 312 సీట్లు రావడంలో కీలకపాత్ర పోషించాడు. ఈ ఎన్నికల ఫలితాల తరువాత యూపీ సీఎం పదవి అతనికే దక్కుతుందని అందరూ భావించారు, కానీ యోగి ఆదిత్యనాథ్ తెరపైకి రావడంతో అతను    కు ఉప ముఖ్యమంత్రితో పాటు పీడబ్ల్యూడీ మంత్రిగా బాధ్యతలు చేపట్టాడు.

కేశవ్‌ ప్రసాద్‌ మౌర్య 2022 ఉత్తరప్రదేశ్ శాసనసభ ఎన్నికల్లో సిరతు నియోకవర్గం నుంచి బీజేపీ అభ్యర్థిగా పోటీ చేసి తన సమీప ప్రత్యర్థి అప్నా దళ్ కెమెరావాడి అభ్యర్థి డాక్టర్ పల్లవి పటేల్ చేతిలో 7337 ఓట్ల తేడాతో ఓడిపోయాడు.

## మూలాలు

వర్గం:1969 జననాలు
మహాయానం

**మహాయానం** అనేది కొన్ని బౌద్ధ సాంప్రదాయాల, గ్రంథాల, తత్వాల, ఆచారాల సమ్మేళనం. మహాయాన బౌద్ధం సా.శ.పూ 1 వ శతాబ్దం నుంచి ఇది భారతదేశంలో బౌద్ధమతంలో మరో ప్రముఖ శాఖ అయిన థేరవాదంతో పాటు అభివృద్ధి చెందింది. ఈ సాంప్రదాయం ప్రధాన బౌద్ధ గ్రంథాలను, బోధనలకు ఆమోదిస్తుంది. ఆపై మహాయాన సూత్రాలు, బోధిసత్వుని మార్గం, ప్రజ్ఞాపారమిత లాంటి భావనలను చేర్చింది. మంత్ర సాంప్రదాయమైన వజ్రయానం మహాయానంలో ఉపవిభాగం. వజ్రయానంలో కొన్ని తాంత్రిక సాధనలతో బుద్ధతత్వాన్ని చేరుకోవచ్చు.

2010 లో జరిపిన ఒక సర్వే ప్రకారం ప్రస్తుతం ఉన్న బౌద్ధమతావలంబీకులలో సింహ భాగం మహాయాన బౌద్ధ సాంప్రదాయానికి చెందిన వారే (తూర్పు ఆసియా మహాయానం 53%, వజ్రయానం 6%) ఉన్నారు. థేరవాద సాంప్రదాయానికి చెందిన వారు 36%. 

## మూలాలు

## ఆధార గ్రంథాలు

* Akira, Hirakawa; Groner, Paul (editor and translator) (1993). *A History of Indian Buddhism.* Delhi: Motilal Banarsidass.
* 
* Beal (1871). *Catena of Buddhist Scriptures from the Chinese*, London, Trübner
* Harvey, Peter (2013). *An Introduction to Buddhism: Teachings, History and Practices*
* Karashima, Seishi, "[Was the ''Așțasāhasrikā Prajñāparamitā'' Compiled in Gandhāra in Gandhārī?](http://iriab.soka.ac.jp/content/pdf/aririab/Vol.%20XVI%20(2013).pdf)" *Annual Report of the International Research Institute for Advanced Buddhology*, Soka University, vol. XVI (2013).
* Lowenstein, Tom (1996). *The Vision of the Buddha*, Boston: Little Brown, 
* Schopen, G. "The inscription on the Kusan image of Amitabha and the character of the early Mahayana in India", *Journal of the International Association of Buddhist Studies 10*, 1990
* Suzuki, D.T. (1914). "The Development of Mahayana Buddhism", *[[The Monist]]* Volume 24, Issue 4, 1914, pp.&nbsp;565–581
* Suzuki, D.T. (1908). ''Outline of Mahayana Buddhism'',  Open Court, Chicago
* Walser, Joseph (2005). *Nagarjuna in Context: Mahayana Buddhism and Early Indian Culture*, Columbia University Press.
* Williams, Paul (2008). *Mahayana Buddhism: The Doctrinal Foundation*, Routledge.
* Williams, Paul (with Anthony Tribe) (2002)* Buddhist Thought: A Complete Introduction to the Indian Tradition.* Routledge.
* 

వర్గం:బౌద్ధ మతము
అనిల్ జోషియార

**అనిల్ భాయ్ జోషియార** గుజరాత్ రాష్ట్రానికి చెందిన రాజకీయ నాయకుడు. ఆయన కాంగ్రెస్ ప్రభుత్వంలో 1995 నుండి 1997 వరకు రాష్ట్ర ఆరోగ్య శాఖ మంత్రిగా పని చేశాడు.
## జననం, విద్యాభాస్యం
అనిల్ జోషియార గుజరాత్ రాష్ట్రం, చునా ఖాన్ గ్రామంలో 1953 ఏప్రిల్ 24న జన్మించాడు. ఆయన ఎంబిబిఎస్ పూర్తి చేశాడు. 
## రాజకీయ జీవితం
అనిల్ జోషియార రాష్ట్రీయ జనతా పార్టీ కాంగ్రెస్ పార్టీ ద్వారా రాజకీయాల్లోకి వచ్చి అనంతరం భారతీయ జనతా పార్టీలో చేరి 1995లో జరిగిన అసెంబ్లీ ఎన్నికల్లో బీజేపీ తరపున భిలోడ (ఎస్‌టీ) నియోజకవర్గం నుండి ఎమ్మెల్యేగా గెలిచి కాంగ్రెస్ ప్రభుత్వ హయాంలో  1995 నుంచి 1997 వరకూ రాష్ట్ర ఆరోగ్య & గిరిజన శాఖ మంత్రిగా పని చేశాడు. ఆయన 1998 నుంచి 2000 వరకూ గుజరాత్ రాష్ట్ర కాంగ్రెస్ కమిటీ అధ్యక్షుడిగా పని చేశాడు. అనిల్ జోషియార భిలోడ నియోజకవర్గం నుంచి వరుసగా 2002, 2007, 2012, 2017 అసెంబ్లీ ఎన్నికల్లో పోటీ చేసి రాష్ట్ర అసెంబ్లీకి ఎమ్మెల్యేగా ఎన్నికయ్యాడు.

## మరణం
అనిల్ జోషియార కోవిడ్ అనంతర సమస్యలతో చెన్నైలోని ప్రైవేట్ ఆస్పత్రిలో చికిత్స పొందుతూ ఆరోగ్యం విషమించడంతో 2022 మార్చి 14న మరణించాడు.

## మూలాలు

వర్గం:1953 జననాలు
వర్గం:2022 మరణాలు
వర్గం:గుజరాత్ రాజకీయ నాయకులు
రేవులు, నౌకాయానం, జలరవాణా శాఖ

**రేవులు, నౌకాయానం, జలరవాణా శాఖ** భారత ప్రభుత్వంలోని మంత్రిత్వ శాఖ. నౌకాశ్రయాలు, షిప్పింగ్, జలమార్గాల మంత్రిత్వ శాఖ నౌకానిర్మాణం, మరమ్మత్తు, ప్రధాన నౌకాశ్రయాలు, జాతీయ జలమార్గాలు, అంతర్గత జల రవాణా వంటి షిప్పింగ్, పోర్ట్ రంగాలను ఈ సంస్థ కలిగి ఉంటుంది. షిప్పింగ్ మంత్రిత్వ శాఖ పేరును రేవులు, నౌకాయానం, జలరవాణా శాఖగా 2020 నవంబరు 8న కేంద్ర ప్రభుత్వం, ప్రధాన మంత్రి నరేంద్ర మోదీ మార్చాడు. 
## స్వయంప్రతిపత్త సంస్థలు
*చెన్నై పోర్ట్ ట్రస్ట్
*దీనదయాళ్ పోర్ట్ ట్రస్ట్
*విశాఖపట్నం పోర్ట్ ట్రస్ట్
*కొచ్చి పోర్ట్ ట్రస్ట్
*కోల్‌కతా డాక్ లేబర్ బోర్డ్
*ఇండియన్ మారిటైమ్ యూనివర్సిటీ
*ఇన్‌ల్యాండ్ వాటర్‌వేస్ అథారిటీ ఆఫ్ ఇండియా
*జవహర్‌లాల్ నెహ్రూ పోర్ట్ ట్రస్ట్
*కామరాజర్ పోర్ట్ లిమిటెడ్
*సీమెన్స్ ప్రావిడెంట్ ఫండ్ ఆర్గనైజేషన్
*శ్యామ ప్రసాద్ ముఖర్జీ పోర్ట్ ట్రస్ట్
*మేజర్ పోర్టులకు టారిఫ్ అథారిటీ
*వి.ఓ. చిదంబరనార్ పోర్ట్ ట్రస్ట్
*మోర్ముగో పోర్ట్ ట్రస్ట్
*ముంబై పోర్ట్ ట్రస్ట్
*నేషనల్ షిప్పింగ్ బోర్డ్
*న్యూ మంగళూరు పోర్ట్ ట్రస్ట్
*పారాదీప్ పోర్ట్ ట్రస్ట్
## రేవులు, నౌకాయానం, జలరవాణా శాఖ మంత్రులు జాబితా
}
|}
## రేవులు, నౌకాయానం, జలరవాణా శాఖ సహాయ మంత్రులు జాబితా

## మూలాలు

వర్గం:భారత జలాంతర్గాములు
వర్గం:భారతదేశ నదులు
వర్గం:జల రవాణా
కనన్ దేవి

**కనన్ దేవి** (1916 ఏప్రిల్ 22 - 1992 జూలై 17) బెంగాలీ సినిమా నటి, గాయని. కనన్ బెంగాలీ సినిమా తొలి నటి, గాయనిగా గుర్తింపు పొందింది. కనన్ పాడిన శైలీ, కోల్‌కతాలోని న్యూ థియేటర్‌లలో కొన్ని అతిపెద్ద హిట్‌లలో వాయిద్యంగా ఉపయోగించబడింది.

## జీవిత చరిత్ర
కానన్ 1916 ఏప్రిల్ 22న పశ్చిమ బెంగాల్‌ రాష్ట్రం హౌరా నగరంలో జన్మించింది. "శబరే అమీ నామి" అనే పేరుతో తన ఆత్మకథ రాసుకుంది.

## సినిమారంగం
కాకాబాబు అని పిలిచే తులసి బెనర్జీ, కానన్‌కు పదేళ్ళ వయసు ఉన్నప్పుడు మదన్ థియేటర్స్/జ్యోతి స్టూడియోస్‌కు పరిచయం చేశాడు. కానన్ అక్కడ *జైదేవ్* (1926)లో ఒక చిన్న పాత్రలో నటించింది. ఆ తర్వాత 1927లో శంకరాచార్యలో నటించింది. ఆ సమయంలో కనన్ బాలా అని పిలిచేవారు.

మదన్ థియేటర్స్ ప్రొడక్షన్స్‌లో (1926–1932) కనన్ ఐదు సినిమాలు చేసింది, *రిషిర్ ప్రేమ్* (1931), *జోరేబరత్* (1931), *విష్ణు మాయ* (1932), *ప్రహ్లాద్* సినిమాలలో పాత్రలు పోషించింది. ఆ తర్వాత 1933 నుండి 1936 వరకు రాధా ఫిల్మ్స్‌తో, తర్వాత 1937 నుండి 1941 వరకు న్యూ థియేటర్స్‌తో, ఏంపి ప్రొడక్షన్స్ 1942 నుండి 1948 వరకు పనిచేసింది. తదుపరి శ్రీమతి పిక్చర్స్ పేరుతో తన స్వంత నిర్మాణ సంస్థను (1949 నుండి 1965 వరకు) స్థాపించింది. బాలనటిగా మూకీ సినిమాలలో పాత్రల నుండి, కనన్ టాకీ సినిమాలలో విజయవంతమైన సినిమాలలో నటించింది. *జోరేబరత్* (1931), *మనోమోయీ గర్ల్స్ స్కూల్*, *ఖూనీ కౌన్,* *మా* (1934) సినిమాలతో గుర్తింపు పొందింది.

## మరణం
కనన్ తన డెబ్బై ఆరు సంవత్సరాల వయస్సులో 1992, జూలై 17న కలకత్తాలోని బెల్లేవ్ క్లినిక్‌లో మరణించింది.

## అవార్డులు
thumb| భారతదేశం 2011 స్టాంపుపై దేవి
* 1942: బెంగాలీ ఫిల్మ్ జర్నలిస్టు అవార్డు గెలుచుకుంది - పరిచయ సినిమాకి ఉత్తమ నటి అవార్డు
* 1943: శేష్ ఉత్తర్‌కి బెంగాలీ ఫిల్మ్ జర్నలిస్టు అవార్డు - ఉత్తమ నటి అవార్డు
* 1968: పద్మశ్రీ పురస్కారం (భారత ప్రభుత్వం)
* 1976: దాదాసాహెబ్ ఫాల్కే అవార్డు (భారత ప్రభుత్వం)

## గౌరవం
* 2011 ఫిబ్రవరిలో భారత కమ్యూనికేషన్, ఇన్ఫర్మేషన్ టెక్నాలజీ రాష్ట్ర మంత్రి కనన్ గౌరవార్థం కనన్ చిత్రంలో కూడిన పోస్టల్ స్టాంపును విడుదలచేశాడు.

## మూలాలు

## బయటి లింకులు
* 
* 

వర్గం:1916 జననాలు
వర్గం:1992 మరణాలు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:దాదాసాహెబ్‌ ఫాల్కే అవార్డు గ్రహీతలు
వర్గం:బెంగాలీ సినిమా నటీమణులు
వర్గం:పద్మశ్రీ పురస్కారం పొందిన మహిళలు
కొమరంభీం జిల్లా గ్రామాల జాబితా

తెలంగాణ రాష్ట్రం ఏర్పడిన తరువాత, ప్రభుత్వం 2016 లో జిల్లాలను, మండలాలను పునర్వ్యవస్థీకరించింది. అందులో భాగంగా పూర్వపు 10 జిల్లాలలో హైదరాబాదు జిల్లా మినహా, ఆదిలాబాదు, కరీంనగర్, నిజామాబాదు, వరంగల్, ఖమ్మం, మెదక్, మహబూబ్​నగర్, నల్గొండ, రంగారెడ్డి జిల్లాలను 31 జిల్లాలు, 68 (వరంగల్ గ్రామీణ రెవెన్యూ డివిజను తరువాత ఉనికిలో లేదు) రెవెన్యూ డివిజన్లు, 584 మండలాలుగా పునర్వ్యవస్థీకరించి 2016 అక్టోబరు 11 నుండి దసరా పండగ సందర్భంగా ఆనాటినుండి అమలులోకి తెస్తూ ఉత్తర్వులు జారీ చేసింది. ఇందులో భాగంగా పాత ఆదిలాబాదు జిల్లా లోని మండలాలను విడదీసి, ఆదిలాబాదు, కొమరంభీం, నిర్మల్, మంచిర్యాల అనే నాలుగు జిల్లాలను కొత్తగా ఏర్పాటు చేసారు.ఈ గ్రామాలు పూర్వపు ఆదిలాబాదు జిల్లా నుండి, కొత్తగా ఏర్పడిన కొమరంభీం జిల్లా వివిధ గ్రామాల జాబితాను కింది పట్టికలో చూడవచ్చు.

## గ్రామాల జాబితా

## మూలాలు

వర్గం:కొమరంభీం జిల్లా
వర్గం:తెలంగాణ గ్రామాలు
జానపద కిన్నెర

జానపద కిన్నెర అనేక  తంత్రులు కలిగిన సంగీత వాయిద్యం. ఉత్తారాదిన కొన్ని గిరిజన జాతులలో వాడుకలో వున్న కిన్నెర వాయిద్యాన్ని పోలి వుంటుంది. ఇంచుమించు గిటారు లాగ వుంటుంది. లోపల ఖాళీగా వున్న సుమారు 20 అంగుళాల వెదురు పై మైనంతో మధ్యగా నాలుగు మెట్లను అతికిస్తారు. మెట్లపై నుండి రెండు తంత్రులను బిగిస్తారు. వెదురుకు ఒక చివర స్వర పేటిక వుంటుంది.
దక్షిణ భారతదేశంలో తెలంగాణ (డక్కలివారు), కర్ణాటక ((కిన్నెర జోగి) రాష్ట్రాలలో జానపద కళాకారులు కిన్నెర వాయిస్తూ జీవనాన్ని గడుపుతారు.

## రకాలు

తెలంగాణలో  రెండు రకాల కిన్నెర వాద్యాలు ఉన్నాయి. 1.  జానపదుల ఏడు మెట్ల కిన్నెర  2. ఆదివాసీల పన్నెండు మెట్ల కిన్నెర.  మహబూబ్ నగర్ , నల్గొండ జిల్లాలో ఏడు మెట్ల కిన్నెర వాద్యాన్ని మాదిగలపై ఆధారపడి జీవించే డక్కలి కులం వారు మాత్రమే వాయిస్తారు. ఇది లఘు కిన్నెర.  చెంచు, గోండి ఆదివాసీలు పన్నెండు మెట్ల కిన్నెర ని వాయిస్తారు. దీనికి బృహత్ కిన్నెర అని పేరు. ఈ వాద్యం జితర్ వాద్యాల కోవకు చెందుతుంది. హిమాలయ సానువులలో (కిన్నోర్ జిల్లా) కిన్నెర, కింపురుషులు వాయించే వాయిద్యం అని ప్రతీతి. ఇది అత్యంత ప్రాచీనమైన తంత్రీ వాద్యం. చిన్న కిన్నెరని  డక్కని వారు వాయిస్తూ పది వీరగాథలు పాడతారు. వాటిలో పండుగ సాయన్న, మీరేసాబు వంటి జనరంజకమైన కథలు ఉన్నాయి.

## వాయిద్యం తయారీ

కృష్ణా నది పరివాహక ప్రాంతంలో పండే పెద్ద పెద్ద గుండ్రని సొరకాయ బుర్రలు, తేనెతుట్టె నుంవాయుజన్య శబ్ద వాయిద్యాలుడి తీసిన మైనం, చీమలను తినే (ant eater) బల్లి మీది పొలుసులను మెట్లుగా కిన్నెర వాద్యాన్ని తయారుచేస్తారు.

## కళాకారులు

నాగర్‌కర్నూలు జిల్లా తెల్కపల్లి మండలం గట్టురాయిపాకుల గ్రామంలో జన్మించిన 12 మెట్ల కిన్నెర కళాకారుడు దర్శనం మొగులయ్యకు  భారత ప్రభుత్వం 2022లో పద్మశ్రీ పురస్కారాన్ని పొందాడు. ఈ కళకు ఆదరణ తగ్గినందున, కళాకారులు దారిద్ర్యంలో పడిపోతున్నారు. దీనికి ఉదాహరణ ఇటీవలి కాలంలో మరణించిన  **[[డక్కలి బాలమ్మ]]**

## మూలాలు


వర్గం:జానపద కళారూపాలు
వర్గం:జానపద సంగీతము
వర్గం:తంత్రీ వాయిద్యాలు
మంగళ గౌరీ దేవాలయం (బీహార్)

**మంగళ గౌరీ దేవాలయం,** భారతదేశం, బీహార్‌ రాష్ట్రం, గయ జిల్లాలో ఉన్న ఒక ప్రసిద్ధ శక్తి పీఠం. పద్మ పురాణం, వాయు పురాణం, అగ్ని పురాణం, దేవీ భాగవత పురాణం, మార్కండేయ పురాణం, ఇతర రచనలలో ఈ దేవాలయం ప్రస్తావించబడింది. ఈ ఆలయం పద్దెనిమిది మహా శక్తిపీఠాలలో ఒకటి.  ప్రస్తుతం ఉన్న ఆలయం 15వ శతాబ్దానికి చెందింది. గయలోని వైష్ణవ పుణ్యక్షేత్రంలో ఉన్న ఈ మందిరం సతీ దేవతకు అంకితం చేయబడింది.  మంగళగౌరిని పరోపకార దేవతగా పూజిస్తారు. ఈ ఆలయం ఉప-శక్తి పీఠాన్ని కలిగి ఉంది - ఇక్కడ పురాణాల ప్రకారం సతీదేవి శరీరంలోని ఒక భాగం పడిపోయిందని నమ్ముతారు. ఇక్కడ సతీదేవిని రొమ్ము రూపంలో పూజిస్తారు. ఇది పోషణకు చిహ్నం. ఇక్కడ భక్తులు కోరిన కోరికలు నెరవేరుతాయని నమ్ముతారు.

తూర్పు ముఖంగా ఉన్న ఈ ఆలయం మంగళగౌరి కొండపై నిర్మించబడింది. మెట్లు లేదా రహదారి గుండా కొండపైకి చేరుకోవచ్చు.  ఆలయం ముందు ఒక చిన్న నాట్య మండపం ఉంది. ప్రాంగణంలో హోమం నిర్వహించడం కోసం హోమ గుండం ఉంది. శివునికి అంకితం చేయబడిన రెండు చిన్న దేవాలయాలు, మహిషాసుర మర్దిని, దుర్గ, దక్షిణ కాళి చిత్రాలు ఉన్నాయి. ఆలయ సముదాయంలో కాళిమాత, గణేశుడు, హనుమంతుడు, శివుని ఆలయాలు కూడా ఉన్నాయి.
## మూలాలు

## వెలుపలి లంకెలు
* www.durga-puja.org/mangalagauri-temple.html
* సునీతా పంత్ బన్సాల్ ద్వారా హిందూ తీర్థయాత్ర
* మాతా మంగళ గౌరీ గయా - హిందూ పవిత్ర దేవాలయం

వర్గం:దేవాలయాలు
వర్గం:బీహార్
వర్గం:అష్టాదశ శక్తిపీఠాలు